description: Evald Tipneri karikavõistlustel peetakse täna kaks kohtumist. Viimases 1/16-finaalis on Hiiu staadionil kell 18:00 vastamisi Nõmme Kalju FC – Pärnu JK Poseidon. Esimeses 1/8-finaalis lähevad kell 20:00 kokku Tartu JK Tammeka – Rumori Calcio Tallinn. Mõlemast kohtumisest teeb otseülekande jalgpall.ee.

title: Jalgpalli karikasari hakkab lähenema otsustavale faasile

maintext:
Premium liigas kolmandal kohal olev Nõmme Kalju alistas avaringis Tallinna FC Forza, eelmises ringis võõrsil Narva Transi ning tänase edu korral mindaks 16 parema seas vastamisi karikakaitsja Tallinna FC Floraga.
III liiga Lääne tsoonis palliv Poseidon alistas avaringis Rahvaliiga meeskonna Enamasti Pealekata tulemusega 7:0, 1/32-finaalis oldi võõrsil 2:0 üle II liigas mängivast FC Kosest.
«Edasipääs sõltub ühest mängust ja Kalju ei alahinda ühtegi vastast, kellega mängime. Mängime kodus ja ootame palju poolehoidjaid staadionile,» sõnas Kalju abitreener Sergei Terehhov.
«Pärast võitu laupäeval lähme karikamängule hea tujuga, mõned mängijad suunduvad kondisesse, aga karikamängu on vaja sama kindlalt võita nagu meistertiitlit. Sellepärast läheme seda mängu võitma,» lisas mängija Igor Subbotin.
«Meie olukord on tavapärasest keerulisem, kuna statistiliselt on suurem tõenäosus võita meeskonnal, kes on saanud rohkem kui kolm päeva puhata. Nõmme Kalju mängis viimati laupäeval, meie aga pühapäeval. Minu jaoks kehtib aga ütlus «väike vale, suur vale ja statistika.» Loodame, et järgmises ringis Flora vastu saame vastasmeeskonnaga võrdse arvu puhkepäevi,» ütles Poseidoni esindusmeeskonna mänedžer Silver Lulla.
«Meie jaoks on kätte jõudnud hooaja magustoit ehk karikamäng Nõmme metsade vahel Kalju vastu. Kui vastas on koondisekogemuse ja leegionäridega võistkond, siis meil on Pärnumaa parima duhhiga võistkond. Me ei lähe turistiks Hiiule staadionimelu nautima, vaid läheme võitlema ja võitma! Tulge, lööge meile puur täis, Premium Liiga vennad, aga ärge kingitusi oodake! Võtame ka oma kirglikud fännid kaasa, kes tulevad meile kaasa elama, sest kolmapäeval kell 18.00 hakkab Hiiul juhtuma ja mitte vähe!» lausus mängija Lauri Lilleste.
Kell 20:00 pannakse pall mäng Tartu Sepa tänava staadionil, kui Premium liiga meeskond JK Tammeka võõrustab Rumori Calcio Tallinnat, kes lööb kaasa IV liigas.
Tammeka alistas avaringis Tartu FC Santose, teises ringis Läänemaa JK Haapsalu ja 1/16-finaalis oldi üle Tallinna FC Levadia III meeskonnast. Rumori Calcio Tallinn loosi tahtel avaringi mängima ei pidanud, kuid näitas seejärel oma sisu, kui võõrsil oldi paremad väikeste karikavõistluste finaalis triumfeerinud Tartu FC Merkuurist. 1/16-finaalis alistas Rumori Calcio kodus JK Kernu Kadaka.
«Vastasest teame vaid seda, et nad mängivad IV liigas ja on rahvusvaheline punt. Hinnaalandust neile tegema ei hakka ja lähme täiega mängima, et jõuda karikas 8 parema hulka!» ütles Tammeka juhendaja Indrek Koser.
«Karikavõistlused on jõudnud juba piisavalt kaugele, et nõrku võistkondi enam alles ei ole. Tahame saada järgmisesse ringi!» lisas poolkaitsja Tauno Tekko.
«See on kõikidele mängijatele väga suur elamus. Ma olen ise jooksnud platsile Tammeka vastu, tulemust ei saanud kiita, aga oli mulle päris hea kogemus, sain aru, kuidas profisats jookseb ja milline on täpselt tasemevahe amatööridega. See mäng on preemia kõigepealt mängijatele, kes on siia jõudnud ja ka klubile oma aktiivsuse eest. Mängime oma võimalustele vastavalt, nende tempo on muidugi kiirem kui meie, aga meil on mitu tehnilist mängijat, kes saavad hakkama. Oletan, et Tammeka teeb palju muudatusi, kuna nendel on Premium Liiga paus ja võimalus kellelgi puhata, kuna peaaegu sama XI iga nädalavahetus mängib. Kas teeme catenaccio? Ma ei tea, bussiga Tartusse ikka sõidame, seekord autoga tulla ülikoolilinna ei tasu, pärast mängu on enamusel kindlasti väsinud jalad ja pühapäeval on tähtis liigamäng, hakkame puhkama juba tagasi teel. Alla me ei anna ning kui Tammeka tahab finaali jõuda, peavad nad meid alistama. Favoriidikoorem on neil, meil pole survet,» ütles Rumori Calcio eestvedaja Angelo Palmeri.
«Kindlasti tähtis mäng klubile. Kui täpselt nüüd eelmisel aastal oli veel kahtlane, kas lähme IV liigasse või mitte, kindlasti me ei oodanud sellist hooaja lõppu sel aastal! Pühapäeval mängime otsepääsme eest III liigasse, mis pole veel käes. Oleme Tipneri karika kaheksandikfinaalis Premium Liiga klubi vastu. Kes oleks arvanud? Homme mängime au peale, kindlasti meil pole tulemuse survet. Teeme oma parima, et lõpptulemus väga halvasti välja ei näe. Hooaja jooksul olen ma igal positsioonil mänginud, aga homme on tähtis lihtsalt seal olla, platsil, kõrval, igasuguses rollis,» lisas mängija Samuele De Pizzol.


description: Võrkpalli Balti liigas võõrustab Rakvere Võrkpalliklubi pühapäeval lätlaste VK Biolars/Jelgavat.

title: Postimehe otsepilt: Rakvere loodab lätlaste selja prügiseks teha

maintext:
Võrkpalli Balti liigas asub laupäeval oma selle hooaja esimest võitu jahtima TTÜ võrkpallimeeskond. Üliõpilaste vastaseks on Jekabpils Luši.
Võrkpalli Balti liigas on nädalavahetusel kavas tihedalt mänge. Kell 17.00 näeb Postimees.ee vahendusel Tallinna Selveri ning Ezerzeme/DU matši.
Pärnu alistas Balti liigas tugevat vastupanu pakkunud Järvamaa
Pärnu võrkpalliklubi võõrustas Balti liigas Järvamaa võrkpalliklubi ja sai kirja üsna raske 3:1 võidu. Matši läksid juhtima külalised, kes võitsid avageimi 30:28. Järgmised kolm geimi kuulusid siiski numbritega 26:24, 25:23 25:18 Pärnule. NB! Kui video ei tööta korrapäraselt, siis proovige seda avada vajutades siia

fasttext_language: et


description: Tänavuse meeste karikasarja avamängus alistas Tartu Bigbank võõrsil Neemeco 3:0 (25:15, 25:18, 25:11). Selle hooaja esimene karikavõistluste poolfinalist selgub neljapäeval kell 20 Tartus toimuvas kohtumises.

title: Tartu võitis karikavõistlustel valitsevat rahvaliiga meistrit

maintext:
Tallinna 32. keskkooli võimlas toimunud matšis jäi valitsev rahvaliiga tšempion Neemeco SK, kes tänavusest mängib meeste esiliigas, alla kõigis põhinäitajates. Eriti suur oli kahe võistkonna erinevus rünnakuprotsendil, kus tartlased lõid punktiks 54,3 protsenti tõstetest, kodumeeskond vaid 28,3. Vastuvõtul olid näitajad 46,9 ja 38,3 protsenti. Blokipunkte kogunes tartlastel üheksa ja pealinna võistkonnal üks, ässade arvestuses oli edu 8:3, vahendab volley.ee.
Mängu parim oli tartlaste ameeriklasest nurgaründaja Michael Michelau, kes tõi oma 11 punktist neli pallinguga. Markus Uuskari kümnest punktist neli tulid sulustamisega. Neemeco edukaim oli seitsme punktiga Aleksei Povjakel.
Karikavõistluste poolfinalist selgub kahe mängu kokkuvõttes. Edasipääsul saab esmalt määravaks võitude ja seejärel punktide arv (3:0 ja 3:1 annavad võitjale kolm punkti, 3:2 kaks punkti võitjale ja ühe kaotajale). Kui mõlemad näitajad on võrdsed, saab kõik selgeks 25 punktini mängitava kuldse geimiga.


description: Kuigi ametlikult pole veel kinnitatud, kas Ott Tänak asub järgmisel aastal sõitma M-Spordi meeskonnas, siis tiimile lähedal seisev allikas kinnitas, et tegemist on õige infoga.

title: M-Spordi allikas: loomulikult on Tänak järgmisel aastal meie tiimis tagasi

maintext:
Tänakut, kes sel aastal sõidab WRC-sarjas DMACKi meeskonnas, on küll M-Spordiga seostatud, kuid kinnitust pole tulnud ei meeskonnalt ega Eesti rallisõitjalt endalt. Eurosport vahendas aga täna ühe tiimile lähedal seisva allika infot, mille kohaselt on Tänak järgmisel aastal tingimata istumas M-Spordi masina rooli.
«Loomulikult on Ott järgmisel hooajal tiimis tagasi. On olnud rohkelt rumalaid kuulujutte selle kohta, et Ott läheks Toyotasse või mõnda muusse kohta, aga seda ei juhtu,» rääkis allikas, kelle nime Eurosport ei avalikustanud.
«Kas te olete näinud, kui palju on Ott uut autot testinud? Malcolm (Wilson, M-Spordi tiimi juht- toim) poleks teda nii kauaks autosse pannud, kui ta ei kavatseks teda järgmisel hooajal kasutada. Ott on tagasi tiimis ja hakkab järgmisel hooajal meiega võitma,» lisas allikas.


description: Inglismaa jalgpallimeeskonna Liverpooli peatreener Jürgen Klopp ütles oma meeskonna kohta, et neil on veel palju varuks.

title: Jürgen Klopp Liverpooli vormi kohta: me ei ole kordagi olnud 100 protsendi lähedal

maintext:
Klopi hoolelaused alistasid viimati Inglismaa kõrgliigas 2:1 West Bromwichi ja paiknevad liigatabelis kõrgel kolmandal kohal. «Mitte miski, mida me seni teinud oleme, pole olnud 100% lähedale. Meil on veel palju asju, mida saame paremini teha. Kui meil poleks asju võimalik parandada, siis võiksime kogu aeg nädala sees puhata ja ainult pühapäeviti kokku saada,» rääkis Klopp, kelle käe all mängib ka Eesti koondise kapten Ragnar Klavan.
Järgmisena ootab Liverpooli juba sel nädalal ees liigakarika kohtumine Tottenhamiga ja erinevad portaalid on ennustanud Klavanit algkoosseisu.


description: Autoralli Kataloonia MM-etapi reedese võistluspäeva järel üheksandat kohta hoidnud Ott Tänak ja Raigo Mõlder on laupäevase võistluspäevaga kerkinud seitsmendale kohale. Rallit juhib Hyundail kihutav Dani Sordo.

title: Otse: Tänak tõusis Mikkelseni avarii järel seitsmendaks

maintext:
Eesti rallimees Ott Tänak sai täna 29-aastaseks, kuid sünnipäeva puhul ei saa ta Hispaania rallil endast siiski kõike välja pigistada. 11. kiiruskatse järel hoiab Tänak kokkuvõttes 8. kohta, kuid esimestele meestele ei saa ta kuidagi lähemale.
Tänak heitis pilgu juba tulevikku
Ott Tänak ja Raigo Mõlder alustasid Hispaania ralli laupäevast võistluspäeva kiiruskatse 8. kohaga, mis kergitas nad ka üldarvestuses 8. Tänaku sõnul vaatas ta päeva avakatsel ette juba ka järgmisele hooajale ja läbis katset just vaatega tulevikku.
Galerii: Hispaania MM-rallil lehvivad Eesti lipud
Hispaania MM-ralli reedesel võistluspäeval sõideti kuus kiiruskatset. Eestlased Ott Tänak ja Raigo Mõlder hoiavad üheksandat kohta, rallit juhib koduteedel sõitev Dani Sordo.
Miks ei suuda Tänak loodetud kiirust näidata?
Hispaania ralli algas Ott Tänaku ja Raigo Mõlderi jaoks suurepäraselt ja neljapäeva õhtul võideti publikukatse. Reede hommikul ei suutnud Tänak vihmastes ja mudastes oludes kiirust leida ning nelja kiiruskatse järel hoiavad eestlased 10. kohta, kaotust esikohal oleval Sebastien Ogierile on kogunenud 1.32,0.
Galerii: Tänak näitas Barcelona paduvihmas kiireimat aega
Nädalavahetusel sõidetakse Kataloonias autoralli tänavuse MM-sarja 12. etapp ehk Hispaania ralli. Taas saab kaasa elada ka eestlastele, sest WRC-klassis on rajal Ott Tänak ja Raigo Mõlder, WRC2-klassis saavad aga jälle võimaluse oskusi näidata Sander Pärn ja tema britist kaardilugeja James Morgan.
Galerii: head kiirust näidanud Tänaku sõit Hispaania ralli testikatsel
Autoralli MM-sarja Hispaania ralli testikatsel sõitsid Ott Tänak ja Raigo Mõlder (Ford) välja neljanda aja. Kataloonia teedel sõidetaval rallil on tänao kavas üks ametlik kiiruskatse, millele antakse start kell 19.06.
Tänak sai Kataloonia MM-ralli testikatsel kirja neljanda aja
Autoralli MM-sarja Kataloonia ralli testikatsel sõitsid Ott Tänak ja Raigo Mõlder (Ford) välja neljanda aja.
Galerii: Tänak ja Pärn valmistuvad Kataloonia MM-ralliks
Eeloleval nädalavahetusel sõidetakse Kataloonias autoralli tänavuse MM-sarja 12. etapp ehk Kataloonia ralli. Taas saab kaasa elada ka eestlastele, sest WRC-klassis on rajal Ott Tänak ja Raigo Mõlder, WRC2-klassis saavad aga jälle võimaluse oskusi näidata Sander Pärn ja tema britist kaardilugeja James Morgan.
Siiamaani ränga avarii tagajärgi tundev Tänaku boss kiidab nüüdseid muudatusi
M-Spordi rallimeeskonna boss Malcolm Wilson tunnistas wrc.com’ile antud intervjuus, et uueks hooajaks tehtavad muudatused seoses turvalisusega on muljetavaldavad.
Ogierilt võib järjekordse MM-tiitli röövida vaid tõeline ebaõnn
On vägagi tõenäoline, et sel nädalavahetusel selgub autoralli MM-sarja maailmameister. Volkswageniga sõitvale Sebastien Ogierile piisab tiitli kindlustamiseks teisest kohast ja kui tema lähim jälitaja Andreas Mikkelsen ei suuda Kataloonia rallit võita, on prantslase ülesanne veelgi lihtsam.


description: Täna Hispaania MM-ralli liidriks tõusnud Volkswageni piloot Sebastien Ogier’ on tänu meeskonnakaaslase Andreas Mikkelseni katkestamisele üsna kindlalt Kataloonias järjekordset MM-tiitlit kindlustamas. Hispaania ralli laupäevase võistluspäeva kaheksa katsega suutis ta haarata ka ralli liidripositsiooni ning edestab koduteedel kihutavat Dani Sordot enne viimast rallipäeva 5,8 sekundiga.

title: Galerii: Sebastien Ogier’d lahutab MM-tiitlist vaid neli kiiruskatset

maintext:
Eesti rallimees Ott Tänak sai täna 29-aastaseks, kuid sünnipäeva puhul ei saa ta Hispaania rallil endast siiski kõike välja pigistada. 11. kiiruskatse järel hoiab Tänak kokkuvõttes 8. kohta, kuid esimestele meestele ei saa ta kuidagi lähemale.
Tänak heitis pilgu juba tulevikku
Ott Tänak ja Raigo Mõlder alustasid Hispaania ralli laupäevast võistluspäeva kiiruskatse 8. kohaga, mis kergitas nad ka üldarvestuses 8. Tänaku sõnul vaatas ta päeva avakatsel ette juba ka järgmisele hooajale ja läbis katset just vaatega tulevikku.


description: Norra Suusaliit andis täna teada, et nende tähtsuusataja Therese Johaug on andnud positiivse dopinguproovi. Johaug kasutas pressiteate vahendusel päikesepõletuse tõttu kreemi nimega Trofodermin ja see sisaldas aga klostebooli. Viimati nimetatud ainet Johaugi proovist ka leiti.

title: Johaug põrus ainega, mida kasutasid kunagi Ida-Saksamaa sportlased

maintext:
Klostebooli puhul ei ole tegemist aga mingi süütu ainega. Klostebool on androgeense toimega anaboolne steroid. Omal ajal kasutasid antud ainet kõvasti Ida-Saksamaa sportlased, kellest on ajapikku saanud justkui dopingutarvitajate sünonüüm.
Antud ainega on patustatud ka hiljem. Tuntumatest selle aine kasutajatest on dopingukontrollis vahele jäänud pesapalli profiliiga MLB mängijad Freddy Galvis ja Dee Gordon.
Rio de Janeiro olümpiamängudel jäi kolstebooliga vahele Itaalia rannavõrkpallur Viktoria Orsi Toth.


description: Eesti käsipallikoondislase Mikk Pinnoneni koduklubi Afturelding jätkab Islandi kõrgliigas võidulainel. Läinud nädalal alistati võõrsil lähim konkurent IBV Vestmannaeyjar 27:26. Pinnonen seekord koosseisu ei kuulunud. Kaheksa mängu järel on Afturelding 14 punktiga liigatabeli liider, IBV on üheksa punktiga teine.

title: Eesti käsipallurid välismaal: Pinnoneni klubi valitseb Islandil

maintext:
Saksamaa kõrgliigas oli võidukas Dener Jaanimaa tööandja MT Melsungen, kes sai võõrsil 33:29 (17:18) jagu TBV Lemgost. Jaanimaa skoori ei teinud. Mait Patraili koduklubi TSV Hannover-Burgdorf pidas pingelise lahingu suurklubi THW Kieliga, kuid pidi võõrsil siiski 26:27 (11:13) alla vanduma. Kõik visked tabanud Patraili arvele jäi kolm tabamust. Nii Melsungen kui Hannover on üheksast kohtumisest võitnud neli. Tabelis hoitakse vastavalt 7. ja 10. kohta.
Saksamaa esiliigas maitses võidurõõmu Janar Mägi tööandja EHV Aue, kes oli kodus TuS Ferndorfist üle 24:23. Janar Mägi viskas kolm väravat. Karl Roosna koduklubi TUSEM Essen viigistas liiga liidri SG BBM Bietigheimiga 27:27 ning Jürgen Rooba ja Nordhorn-Lingen kaotasid 22:28 Bad Schwartaule. Roosna viskas Esseni kasuks neli väravat. Rooba skoori ei teinud. Nordhorn-Lingen on tabelis üheksa vooru järel nelja võiduga 12. kohe vigastatud Karl Toomi tööandja TV 1893 Neuhauseni järel. Essen on kahe võidu ja kahe viigiga teenitud kuue punktiga 15. ja viimasest kohast pääsenud Aue on kahe võiduga 19. kohal.
Balkani riikide tugevas ühisliigas võitis Andris Celminši koduklubi Gorenje Velenje 23:18 Skopje Metalurgi. Celminš koosseisu ei kuulunud. Velenje on kümne meeskonna seas 9 punktiga viiendal kohal.
Eesti koondise joonemängija Armi Pärdi leivaisa Massy Essonne sai Prantsusmaa esiliigas magusa 26:25 võidu Dijoni üle. Pärt viskas kaks väravat. Tabelis on Massy kuuest mängust teenitud nelja võiduga 5. kohal.
Rumeenia kõrgliigas sai joonemängija Martin Johannsoni koduklubi Bukaresti Steaua kolmanda järjestikuse võidu, kui oli kodus 29:23 üle Suceavast. Eestlane skoori ei teinud. Üheksa kohtumisega 17 punkti teeninud Steaua on tabelis suutnud 5. kohale kerkida.
Soome meistrivõistlustel kaotas Valdar Noodla tööandja Helsingi Dicken nädala keskel Riihimäki Cocksile 24:35 ja võitis nädalavahetusel Taavi Tibari ja Ardo Puna tööandjat Siuntiot 25:23. Noodla viskas Siuntio vastu ühe värava. Tibari arvele jäi kaks tabamust. Sten Toomla koduklubi GrlFK kaotas kodus liiga liidrile Cocksile 24:29. Toomla viskas kolm väravat. Tabelis jagab Dicken seitsme vooru järel 2.-3. kohta BK-46-ga. GrlFK on neljas ning Siuntio kuues.


description: Paraolümpia avatseremoonial Venemaa lippu lehvitanud valgevenelane Andrei Fomotškin sai Venemaa ärimehelt tänutäheks korteri Moskvas.

title: Paraolümpia avamisel Vene lippu lehvitanud valgevenelasele kingiti korter

maintext:
«Tahan avaldada tänu Andrei Fomotškinile, ta on meie riigis kõigile eeskujuks,» ütles Sapsan Grupi president Sergei Šmakov korteritsertifikaati üle andes. «Idee talle korter kinkida ei tulnud mulle kohe. Umbes kümme päeva tagasi hakkasin mõtlema, et see oleks meie poolt ilus žest.»
Fomotškin kuulus Rio paraolümpial Valgevene delegatsiooni, kuna oli kergejõustiku riikliku treeningkeskuse direktor. Sportlaskarjääri tippsaavutuseks jäi Fomotškinil Nõukogude Liidu meistritiitel talitriatlonis, ta on pidanud ka Valgevene spordiministri asetäitja ametit.


description: Kevin Durantist ja Russell Westbrookist maaliti ajal, mil mehed koos Oklahoma City Thunderis mängisid, avalikkuses pilt kui suurimatest sõpradest. Pärast Duranti ootamatut siirdumist Golden State Warriorsi ridadesse on aina selgemaks saanud, et asjad polnud sugugi nii.

title: Durant jätkab vägikaikavedu Westbrookiga: olime kõigest head kolleegid

maintext:
«Olime kõigest töösemud,» teatas Durant ajakirjale Rolling Stone antud intervjuus. «Meil mõlemal oli oma punt, kellega ringi liikusime. Russellil olid oma sõbrad, minul omad. Ega selles polnud midagi halba, aga nii see lihtsalt oli.»
Lisaks avalikustas Durant, et oli oma üleminekust Westbrooki teavitanud kõigest tekstisõnumiga, samas kui Thunderi omanikule Clay Bennettile ja peamänedžerile Sam Prestile tegi ta telefonikõne.
Päev varem kirjutas aga Sports Illustratedi ajakirjanik Lee Jenkins, et ka Westbrook on olnud varmas Duranti tögama. Ääremängija andis Warriorsi siirdumisest teada 4. juulil, mis on ühtlasi USA iseseisvuspäev. Westbrook postitas samal päeval sotsiaalmeediasse pildi koogikestest, mis jätsid esmapilgul mulje lihtsast soovist riiklikku tähtpäeva kuidagi tähistada.
Jenkinsi sõnul oli pildil aga ka varjatum tähendus – nimelt oli Duranti ja Westbrooki meeskonnakaaslasel Kendrick Perkinsil komme kasutada treeningul sõna «cupcake» ehk «koogike» nende meeste kohta, kes ei viitsinud piisavalt pingutada ja kergelt alla andsid. Sama termin läks meeskonnas «pehmode» kohta ka laiemalt kasutusele, muuhulgas olevat seda sõna seda mõnuga pruukinud nii Durant kui ka Westbrook. Seega ei olnud Westbrooki foto tagantjärgi vaadates sugugi nii juhuslik nagu võinuks esialgu arvata, vaid pigem selge torge Duranti aadressil.


description: Eesti meeste sulgpalli esireket Raul Must jõudis Hollandis peetaval MK-etapil veerandfinaali, kui võitis India mängijat Kashyap Parupallit.

title: Raul Must jõudis MK-etapil juba veerandfinaali

maintext:
Kuigi Parupalli on hetkel maailma edetabelis Mustast (BWF 47.) mitukümmend kohta tagapool ehk 92. astmel, on tegemist tugeva mängijaga, kes paar aastat tagasi oli maailma edetabelis esikümnes. Must suutis tänases kaheksandikfinaalis hoida mängu enda kontrolli all ja võitis kahes setis 21:18, 21:18.
Veerandfinaalis on kuuenda asetusega Musta vastane prantslane Lucas Corvee või taanlane Emil Holst. Eelmisel aastal jõudis Must Hollandi turniiril finaali.


description: Jalgpalli MM-valiksarjas pidi kaotusekibedust tunnistama Soome koondis, jäädes kodus 0:1 alla Horvaatiale. Mängu ainsa värava lõi 18. minutil Mario Mandžukic.

title: Soome sai MM-valiksarjas taas kaotuse, Wales viigistas Gruusiaga

maintext:
I-grupi teises mängus alistas Ukraina kodus 3:0 Kosovo, avapoolaja omavärava järel vormistasid viimase kümne minutiga võidu Andrii Jarmolenko ja Ruslan Rotan. Alagrupi liider on seitsme punktiga Horvaatia, Ukrainal on teisena viis punkti. Neli punkti kogunud Island ja kahe punkti peal olev Türgi mängivad õhtul omavahel, Soome on ühe viigipunktiga eelviimane ja Kosovol on punktiarve avamata.
D-grupis asus Wales kodus Gruusia vastu kiirelt juhtima, kui 10. minutil avas skoori Gareth Bale. Gruusia viigistas aga 57. minutil Tornike Okriashvili väravast ja mäng lõppeski 1:1. G-grupis asus Iisrael kodus Tomer Hemedi kahest väravast juba 16. minutiks Liechtensteini vastu 2:0 juhtima ja ehkki Maximilian Goppel lõi teise poolaja alguses ühe värava tagasi, võttis Iisrael siiski 2:1 võidu.


description: Walesi rallil nelja kiiruskatse järel liidrikohta hoidev neljakordne maailmameister Sebastien Ogier tunnistas, et tema auto ei ole praegu tehniliselt just kõige paremas korras.

title: Walesi ralli liider Ogier: käigukastist tuleb mingit müra

maintext:
Otse: Tänak kihutab Walesi rallil jätkuvalt teisel kohal
Ott Tänak ja Raigo Mõlder alustasid täna WRC hooaja eelviimast etappi ehk Walesi rallit. Eesti ekipaaž alustas Walesi rallit avakatse teise kohaga. Teisel katsel sõideti välja kolmas aeg ning kolmandal ja neljandal katsel saadi kirja katsevõit. Pärast nelja kiiruskatset on Tänak teisel kohal, kaotades juba MM-tiitli kindlustanud Volkswageni sõitjale Sebastien Ogier’le 7,7 sekundit. Ralli avapäeval sõidetakse kokku kaheksa kiiruskatset kogupikkuses 178 km. Postimees hoiab lugejaid sündmuste käiguga kursis.


description: Eesti jalgpallikoondis tõusis FIFA maailma edetabelis 11 kohta ja on nüüd 119. kohal. Tabelit juhib endiselt Argentina, kelle järele kerkis teiseks Saksamaa ja kolmandaks Brasiilia. Seni teisel kohal olnud Belgia kukkus neljandaks.

title: Eesti koondis tõusis maailma edetabelis 11 koha võrra

maintext:
Esinelikule järgnevad koha võrra langenud Kolumbia, kuuendana jätkav Tšiili, ühe koha võrra tõusnud Prantsusmaa ning nende järele kaheksandaks langenud valitsev Euroopa meister Portugal. Üheksas on Uruguay ja esikümne lõpetab sinna naasnud Hispaania.
Eesti käimasoleva MM-valiksarja alagrupikaaslastest on Belgia järel kõrgeimal kohal Bosnia ja Hertsegoviina, kelle päralt on 28. tabelirida. Võrreldes eelmise tabeliga on siiski loovutatud viis kohta. Kreeka on kuus kohta tõusnud ja asub 42. kohal, tohutu languse tegi aga läbi Küpros, kes loovutas koguni 52 (!) kohta ja on nüüd 139. tabelireal.
Euroopa jalgpallipere uustulnuk Gibraltar pole veel tabelisse saanud ainsatki punkti ja jagab sellega mõistetavalt viimast ehk 205. kohta. Nullipoisid on lisaks neile veel ka Anguilla, Bahama, Djibouti, Eritrea, Somaalia ja Tonga. Tabeli suurim tõusja on Montenegro, kes parandas oma positsiooni 49 koha võrra ja on nüüd 56. real.
Eesti lähinaabritest on Venemaa koondis ära andnud 15 kohta ja on 53. positsioonil, Leedu on omakorda 19 koha võrra kerkinud ja asub 98. tabelireal. Soome loovutas 17 kohta ja on 101. kohal, 21 kohta ära andnud Läti on Eestist napilt eespool 116. kohal. Kaks kohta kerkinud Rootsi on 39. kohal.


description: Eesti meeste käsipalli karikavõistlustel astus poolfinaali suunas sammukese esiliigaklubi HC Tallinn, kes alistas veerandfinaali avamängus meistriliigas mängiva HC Tallase 23:21 (14:9).

title: Esiliigaklubi üllatas karikavõistlustel meistriliiga eelviimast

maintext:
Postimehe otsepilt: Kehra võitis kindlalt Viimsit
Eesti käsipallimeistrivõistlustel läksid Postimehe tänases telemängus vastamisi HC Kehra/Horizon Pulp&Paper ning HC Viimsi/Tööriistamarket. Kindla 31:23 võidu võttis Kehra. Võitjate poolel viskas Uku-Tanel Laast 8 väravat, Jorma Käsper, Marko Slastinovski ja Dmõtro Jankovski toetasid teda kõik viie väravaga. Viimsi parim oli 9 tabamusega Siim Pinnonen, Tarmo Ulla lisas 6 tabamust.


description: Vormel-1 Jaapani GP teise vabatreeningu kiireim oli taas Mercedesel kihutav Nico Rosberg, kes edestas meeskonnakaaslast Lewis Hamiltoni 0,072 sekundiga. Esimesel treeningul oli Rosbergi edu 0,215 sekundit.

title: Rosberg näitab jätkuvalt konkurentidest paremat kiirust

maintext:
Hamiltoni mured: kuutõbiste vandenõu, kõrgem jõud ja kuulikindlus
Kas vandenõu või ebaõnn? Nii küsis Lewis Hamilton, kui oli nädalavahetusel liidrikohal olles katkestanud Malaisia vormel-1 etapi, vihjates, nagu oleks tema auto pidevate rikete taga mingi muu jõud. Tema sõnad kütavad kirgi mitu päeva hiljemgi. Mercedes pole Hamiltoni katkestamise põhjust siiani leidnud* ning viis etappi enne hooaja lõppu peab britt kolmanda järjestikuse tiitli võitmiseks kurja vaeva nägema.


description: Ainsa eestlasena Põhja-Ameerika korvpalliliigas NBAs mänginud Martin Müürsepast avaldati Youtube’is haruldased kaadrid Dallas Mavericksi särgis. Eestlane viskas videos nähtavas kohtumises Los Angeles Lakersi korvi kümme punkti, kuid Dallas Mavericks kaotas mängu 80:87.

title: Vägev video: Martin Müürsepp kostitab Lakersit kümne punkti ja kahe pealtpanekuga

maintext:
Müürsepp valiti NBAsse 1996. aasta draftis avaringi 25. valikuna. Utah Jazz otsustas eestlase aga tulevase drafti-valiku eest Miami Heati vahetada, kus Müürsepp ka oma NBA debüüdi tegi. Peagi liitus eestlane Dallas Mavericksiga, kelle särgis tegi ka oma NBA karjääri parima mängu, visates Los Angeles Clippersi vastu 28 mänguminutiga 24 punkti, lisaks võttis ta veel 8 lauapalli.
Videos nähtav mäng leidis aset 1997. aasta 6. aprillil. Müürsepp viibis platsil 13 minutit ning sooritas väljakult kuus pealeviset, millest neli olid tabavad. Kaks punkti tulid ka vabavisetest. Lisaks tegi ta ühe vaheltlõike, võttis kaks lauapalli ning andis ühe korvisöödu. Mängu parim oli Lakersi mängujuht Derek Fisher, kes viskas 21 silma.


description: Jalgpalli Eesti meistriliigas võitis tabelijuht Tallinna Infonet Tartu Tammekat 1:0.

title: Jalgpalli otsepilt: liider Infonet võttis Tammeka vastu kohustusliku võidu

maintext:
Mängu ainsa värava lõi kohtumise 41. minutil Aleksandr Kulinitš. Infonetil on tabelis 33 peetud mänguga 73 punkti. Mängu vähem pidanud Tallinna Levadial on punkte 69, kaks mängu vähem pidanud Nõmme Kaljul 66. Nõmmekatega sama palju punkte on kogunud ka Tallinna Flora, kes on meistrivõistlustel pidanud 32 mängu. Tartu Tammeka on 35 silmaga tabelis kaheksas, mängu vähem pidanud Narva Trans edestab Tammekat punktiga.
Homme on vastamisi Sillamäe Kalev ja Tallinna Levadia, Paide Linnameeskond ja Nõmme Kalju (Postimehe otsepilt), Rakvere Tarvas ja Pärnu Linnameeskond ning Narva Trans ja Tallinna Flora.
POSTIMEHE TELEMÄNG
Tallinna Infonet – Tartu Tammeka
Reedel 14. oktoobril kell 19.00 Tallinnas Infoneti Lasnamäe staadionil
Koondisepaus on läbi ning taas on kõigi vutihuviliste pilgud suunatud Premium liigale, mille lõpuni jääb neli ülipõnevat vooru. 33. voorule annavad avapaugu liiga liider Tallinna Infonet ning tabelis kaheksandal kohal asuv Tartu Tammeka. Koduvõistkonnal on meistritiitliks vaja kõik järelejäänud matšid võita, kas tartlased suudavad Infoneti kulgu muuta?
Sel hooajal on omavahel madistatud kolmel korral ning kui märtsis alistas Infonet ülikoolilinlased koguni 4:0, siis kaks ülejäänud kohtumist olid märksa tasavägisemad – mais võitsid tallinlased pärast kaotusseisu jäämist 2:1, augustis piisas tartlaste alistamiseks ühest väravast. Kusjuures igas omavahelises matšis on sel aastal skoorinud Vladimir Voskoboinikov. Kas ta teeb taas Tammeka elu keeruliseks?
Viimatises voorus leppis Infonet iluväravaid pakkunud mängus Levadiaga 2:2 viiki ning Tammeka kaotas Paide Linnameeskonnale 1:4. Kollaste kaartide tõttu peavad tänase heitluse vahele jätma Infoneti tähtsad lülid Vladimir Avilov ning Jevgeni Harin. Millise pitseri see mängule jätab?
Infoneti peatreener Aleksandr Puštov: «Kõik järelejäänud mängud on sammud eesmärgi poole. Kui seda sammu ei astu meie, teeb seda vastane. Me ei taha kellelegi teed anda ning esimese sammu peame tegema mängus Tammekaga, et mitte konkurentide selga vaatama jääda. Ootame oma fännide toetust ning anname endast võiduks kõik.»
Infoneti ründaja Vladimir Voskoboinikov: «Iga järelejäänud kohtumine on määrava tähtsusega, seega ainus tulemus, millega võime rahule jääda, on võit!»
Tammeka peatreener Indrek Koser: «Hooaeg hakkab lõppema ja on jäänud veel seitsmenda koha eest võidelda. Teeme endast kõik, et tõusta seitsmendale tabelireale ja samuti sooviksime nurjata Infoneti tiitlilootused!»
Tammeka poolkaitsja Reio Laabus: «Meie viimane võimalus sel hooajal Infonetilt punkte röövida. Sõidame Tallinnasse kindla eesmärgiga vastaselt punkte röövida ning ise platsil hingestatud mängu näidata!»


description: Eesti võrkpallikoondis võitis Euroopa meistrivõistluste kvalifikatsiooniturniiri play-offi avamängus võõral väljakul 3:2 Lätit. Kordumatš toimub 9. oktoobril Tondiraba jäähallis.

title: Rikberg videointervjuus: pool tööd on nüüd tehtud

maintext:
«Pool tööd on nüüd tehtud,» ütles Eesti libero Rair Rikberg. Mees kiitis ka Jelgavasse sõitnud Eesti fänne: «Lärm oli päris kõva ja ei saanud isegi mängijatega omavahel rääkida, polnud lihtsalt kuulda. Väga fantastiline atmosfäär ja tänud kõigile tulemast. Ootame neid nüüd Tondirabasse.»
Nüüd seisab ees kordusmatš, mis toimub 9. oktooobril Tallinnas. Euroopa meistrivõistlustele pääseb koondis, kes kogub kahe mängu summas rohkem punkte. 3:0 ja 3:1 edu annab võitjale kolm ja kaotajale null punkti, 3:2 edu võitjale kaks ja kaotajale ühe. Kui kahe mängu saldo on meeskondadel võrdne, selgitab edasipääseja 15 punktini mängitav kuldne geim.


description: Venemaa suusatreener Aleksandr Grušin, kes kuue aasta eest ei soovitanud Mati Alaveril tulevikus Venemaa koondise treenerikohta vastu võtta ning palus hiljem eestlaselt vabandust, kommenteeris Therese Johaugi dopingujuhtumit ning jõudis järeldusele, et tõenäoliselt kasutavad norrakad dopingu manustamiseks süsteemi, millele pole seni veel jälile jõutud.

title: Vene suusatreener avaldas oma teooria Norra dopingusüsteemi kohta

maintext: «Mul ei ole faktilisi tõendeid ning ma ei hakka asja sügavamalt analüüsima, kuid mind ei üllata see, et norralased hakkavad järjest ükshaaval vahele jääma,» sõnas Grušin Tassile. «Minu teooria on selline, et nad kasutavad uut meetodit, mis võimaldab kiiresti taastuda, tõstes samal ajal füüsilist võimekust. Võib-olla nad katsetavad lubatu ja lubamatu piiri peal. Võimalik, et tegemist on uue ja senitundmatu süsteemiga,» jagas suusatreener oma mõtteid.


description: Eesti meistriliiga septembrikuu parimaks treeneriks valiti FC Levadia nelja võiduni tüürinud Igor Prins, parim mängija on Paide Linnameeskonna ründetuus Vjatšeslav Zahovaiko.

title: Zahovaiko valiti meistriliiga septembrikuu parimaks

maintext:
FC Levadia võitis septembris kõik neli kohtumist väravate vahega 16:0. Liigatabelis on meeskond enne 33. vooru teisel kohal, FC Infonetist ollakse vaid ühe punkti kaugusel.
Vjatšeslav Zahovaiko lõi septembris kokku kuus väravat, sealhulgas kübaratriki Pärnu Linnameeskonna vastu. Tänavu on 34-aastane Zahovaiko liigas skoorinud 19 korral, mis on Premium liiga parim näitaja.
Premium liiga kuu parimad saavad tänavu auhinnaks meened, mis on valmistatud Eesti Kunstiakadeemia (EKA) tudengite poolt. Samuti on parimatele auhinna välja pannud Postimees ja A. Le Coq.


description: Eile Kataris alanud jalgratta maailmameistrivõistlustel leidis kohe avapäeval aset tõsisem kukkumine, mille põhjustas põrgulik kuumus.

title: Video: MMil rattal minestanud jalgrattur kukkus valusalt

maintext:
Naiskondlikus temposõidus kaotas Anouska Koster oma ratta üle kontrolli ning sõitis vastu aeda. Väidetavalt oli naine hetk enne õnnetust minestanud. Ka õnnetusele järgnevad videokaadrid viitavad sellele, et kuumus oli talle rängalt mõjunud. Võistluse ajal oli sooja üle 30 kraadi.
Rabo-Liv naiskond jäi pärast Kosteri kukkumist rajale kolmekesi. Võistkondlikus sõidus läheb aeg kirja aga neljanda võistleja järgi. Koster võttis lõpuks jõu kokku ning sõitis üksinda ka finišisse. Võitjale Boels-Dolmansile kaotati lõpuks üle kuue minuti.


description: Vormel-1 valitseva maailmameistri suhe poplaulja Nicole Scherzingeriga käis pidevalt läbi tõusude ja mõõnade. Lõplikult mindi lahku 2015. aasta veebruaris.

title: Lewis Hamiltoni vanad haavad kistakse taas lahti

maintext:
Scherzinger võrgutas ära Šarapova ja Williamsi endise kallima
Lauljanna Nicole Scherzinger, kes läks tänavu lahku vormelipiloodist Lewis Hamiltonist, on leidnud uue kallima. 37-aastast naisterahvast on viimasel ajal nähtub Bulgaaria tennisisti Grigor Dimitrovi seltsis.
Vormel-1 maailmameister pettis kaunist lauljatari ka pärast lahkuminekut
Möödunud kuul sai läbi aastaid kestnud suhe vormel-1 maailmameistri Lewis Hamiltoni ja tuntud laulja Nicole Scherzingeri vahel. Kuigi paar elab juba mõnda aega lahus, suudab Hamilton endiselt naisele pettumust valmistada.
Hamiltoni endine kallim puistas südant
Vormel-1 valitseva maailmameistri Lewis Hamiltoni jaoks on hetkel käsil rasked ajad, kuna veebruari alguses läks ta lahku oma pikaaegsest kallimast Nicole Scherzingerist.
Taas vaba naine: Scherzinger jättis Hamiltoni järjekordselt maha
Üks meelelahutusmaailma kuulsamaid paare Nicole Scherzinger ja Lewis Hamilton on Daily Maili andmetel järjekordselt lahku läinud.
Piltuudis: Hamiltoni seksikas tüdruksõber käis Abu Dhabis võidule kaasa elamas
Abu Dhabis tõmmati täna joon alla 2014. aasta vormel-1 sarja hooajale ning võitjana sõitis finišisse Mercedese sõitja Lewis Hamilton, kes krooniti teistkordseks maailmameistriks, ning Briti sõitjale oli kaasa elamas ka kaunis lauljanna Nicole Scherzinger.
Niki Lauda viskas Hamiltoni kallima Mercedese boksist välja
Vormel-1 MM-sarjas kihutab Mercedese piloot Lewis Hamilton vaikselt tiitli suunas. Otsustava pöörde tõi britt oma hooaega septembri alguses - alates Itaalia GPst on ta järjepanu triumfeerinud viiel etapil ning tõusnud suurimaks tiitlipretendendiks.
Scherzinger kardab, et Hamiltoni elu on ohus
Maailmakuulus lauljatar Nicole Scherzinger tunnistas Daily Starile, et kardab oma kallima Lewis Hamiltoni elu pärast. Briti lauljanna murekoorem muutus eriti suureks hetkel, kui kuulis vormelisõitja Jules Bianchi raskest õnnetusest. Hamilton on vormel-1 MM-sarja üldliider.
Kuum galerii: millisel vormelistaaril on kõige kaunim kaasa?
Vormelimaailma kõige kuulsam paar on kindlasti Lewis Hamilton ja Nicole Scherzinger, kelle eraelu on meedias pidevalt luubi all. Portaal focus.de koostatud galeriist saab aga aimu, milliste kaunite kaaslastega liiguvad ringi teised vormelistaarid.
Lewis Hamiltonil seisab ees elu tähtsaim otsus
Briti vormelisõitja Lewis Hamiltoni eraelu on viimaste aastatel olnud nagu ameerika mäed, kord liigub kõik ülesmäge, kuid siis kukub kõik taas kuristikku. Nüüd hakkab Hamiltoni suhe oma kallima Nicole Scherzingeriga taas laineharjale tõusma. Ees seisavad tähtsad otsused.
Kuula: seksikas Nicole Scherzinger tegi oma kuulsa hiti ümber van Persie kiidulauluks
Kuulus Ameerika lauljatar Nicole Scherzinger külastas üht Suurbritannia raadiojaama ning esitas koos kohaliku raadiotähega versiooni kuulsast muusikapalast «Dont cha», milles kiideti Hollandi jalgpallikoondise ründajat Robin van Persiet.
Piltuudis: Hamilton tähistas kuuma tüdruksõbraga tähtpäeva
Vormel-1 sarja sõitja Lewis Hamilton ja tema lauljatarist tüdruksõber Nicole Scherzinger tähistasid oma suhte kuuendat tähtpäeva Itaalias ja New Yorkis ning Hamilton postitas sellest ka Instagrami ja Twitterisse pildimaterjali.
Kuumad pildid: Scherzinger aitas närvilisel Hamiltonil lõõgastuda
Vormel-1 Monaco GP teisena lõpetanud Lewis Hamiltoni jaoks oli viimane nädalavahetus keeruline, kuna pidi tunnistama tiimikaaslase Nico Rosbergi paremust. Õnneks oli talle toeks lauljatarist kallim Nicole Scherzinger, kellega koos sai britt rahulikult luksusjahil lõõgastuda. Vaata fotosid!
Hamiltoni edu taga on taas seksikas lauljatar?
Vormel-1 hooaja alguses on teistest peajagu üle olnud Mercedese piloodid Nico Rosberg ja Lewis Hamilton. Viimane on võitnud kolm järjestikust etappi ning britt hiilgab enesekindlusega. Tema suurepärase vormi üheks põhjuseks võivad olla ka meeldivad muutused eraelus.
Üllatus: Barcelona staar külastas Briti muusikaauhindade jagamist kuuma lauljannaga
Barcelona jalgpalliklubi kuulus mängumees Cesc Fabregas leidis pärast teisipäeval peetud Meistrite liiga mängu aega külastada Briti muusikaauhindade jagamist ning astus seal üles koos lauljanna Nicole Scherzingeriga.
Scherzinger ja Hamilton avaldasid suure ja üllatava saladuse
Vormeliäss Lewis Hamilton ja maailmakuulus lauljatar Nicole Scherzinger hakkavad pere looma.


description: Eeloleval nädalavahetusel sõidetakse Kataloonias autoralli tänavuse MM-sarja 12. etapp ehk Kataloonia ralli. Taas saab kaasa elada ka eestlastele, sest WRC-klassis on rajal Ott Tänak ja Raigo Mõlder, WRC2-klassis saavad aga jälle võimaluse oskusi näidata Sander Pärn ja tema britist kaardilugeja James Morgan.

title: Täna: Ott Tänak alustab päeva Hispaania ralli liidrina

maintext:
Neljapäeva õhtul vihmastes tingimustes sõidetud publikukatsel oli Tänak kiireim ja läheb tänasele rallipäeval vastu liidrina. 2,7 sekundiga kaotab talle Lorenzo Bertelli (Ford) ja 3.5 sekundiga järjekordse MM-tiitli poole liikuv Sebastien Ogier (Volkswagen). Eeldatavaid favoriite segas vihm oluliselt rohkem kui eesotsas startinud Tänakut. Tänaku kohal pole taevas siiski pilvitu, sest eestlane kardab, et tema Fordi tagumise diferentsiaaliga on midagi valesti.
Pärn näitas publikukatsel kokkuvõttes 24. aega, kaotades Tänakule 21,9 sekundiga. WRC 2 arvestuses oli ta kaheksas ja jäi tšehhile Jan Kopeckyle alla 16,9 sekundit. Kokkuvõttes on Kopecky koguni neljas.
321 km pikkusele Kataloonia rallil testikatse sõidetakse neljapäeva hommikul, avakatse toimub sama päeva õhtul Eesti aja järgi kell 19.06. Reedel alustatakse kella 11 ajal ja kavas on kuus katset, kusjuures neist neli sõidetakse kruusal, kahel vaheldub teekate aga asfaldi ja kruusa vahel. Laupäeval on kavas kaheksa ja pühapäeval veel neli katset. Postimees hoiab lugejaid ralli käiguga jooksvalt kursis.
________________________________________________________________________
Ajakava
Neljapäev 13.10
SS1 Barcelona (asfalt) 3.20 km, kell 19.06
Reede 14.10
SS2 Caseres 1 (kruus) 12.50 km, kell 11.08
SS3 Bot 1 (kruus) 6.50 km, kell 11.36
SS4 Terra Alta 1 (kruus ja asfalt) 38.95 km, kell 12.11
SS5 Caseres 2 (kruus) 12.50 km, kell 15.18
SS6 Bot 2 (kruus) 6.50 km, kell 15.46
SS7 Terra Alta 2 (kruus ja asfalt) 38.95 km, kell 16.21
Laupäev 15.10
SS8 Vilaplana (asfalt) 6.28 km, kell 09.10
SS9 Alcover-Capafonts 1 (asfalt) 19.93 km, kell 09.49
SS10 Querol 1 (asfalt) 21.26 km, kell 11.21
SS11 El Montmell 1 (asfalt) 24.14 km, kell 12.03
SS12 Alcover-Capafonts 2 (asfalt) 19.93 km, kell 14.57
SS13 Querol 2 (asfalt) 21.26 km, kell 16.29
SS14 El Montmell 2 (asfalt) 24.14 km, kell 17.11
SS15 Salou (asfalt) 2.24 km, kell 19.00
Pühapäev 16.10
SS16 Pratdip 1 (asfalt) 19.30 km, kell 08.24
SS17 Duesaigües 1 (asfalt) 12.10 km, kell 09.13
SS18 Pratdip 2 (asfalt) 19.30 km, kell 11.39
SS19 Duesaigües 2 (asfalt, punktikatse) 12.10 km, kell 13.08


description: Eesti jalgpalliliit teatas, et Evald Tipneri nimeliste Eesti karikavõistluste kaheksandikfinaal Nõmme Kalju ja FC Flora vahel toimub 19. oktoobril kell 18 Lilleküla staadionil.

title: Nõmme Kalju peab tähtsa kodumängu rivaalide staadionil

maintext:
Tegemist on Nõmme Kalju kodumänguga, kuid kuna Hiiu staadioni valgustus ei vasta nõuetele, siis pidi Kalju valima alternatiivse mängupaiga. Kalju valik oli Lilleküla staadion.
Evald Tipneri karikavõistluste 1/8-finaalpaarid:
Tartu JK Tammeka (PL) – Rumori Calcio Tallinn (IV) 5:1
FC Kuressaare (ELB) – Raplamaa JK Märjamaa (IV)
Nõmme Kalju FC (PL) – Tallinna FC Flora (PL)
FC Molycorp Silmet (RL) – JK Tallinna Kalev (EL)
Tallinna FC Flora U21 (EL) – Narva United FC (II)
Tallinna FC Infonet (PL) – Tallinna FC Levadia (PL)
Tallinna FC Infonet II (EL) – Paide Linnameeskond (PL)
EMÜ SK (III) – Viljandi JK Tulevik (EL)


title: Galerii: Koitla kurbus ja Plangi rõõm sügisestel Saaremaa teedel

maintext:
Sel nädalal pandi kodusele rallihooajale väärikas punkt ja kavas on juba järjekorras 49. Saaremaa ralli. Võitjaks tõusid Siim Plangi ja Marek Sarapuu, kes edestasid 54,7 sekundiga Miko-Ove Niinemäed. Plangi jaoks oli tegemist karjääri esimese Saaremaa ralli võiduga. Kolmas oli Rainer Aus, kes kaotas omakorda Niinemäele 7,4 sekundiga.
Postimehe otsepilt: Siim Plangi võitis esimest korda Saaremaa ralli
Sel nädalal pandi kodusele rallihooajale väärikas punkt ja kavas on juba järjekorras 49. Saaremaa ralli. Võitjaks tõusis Siim Plangi, kes edestas 54,7 sekundiga Miko-Ove Niinemäed. Plangi jaoks oli tegemist karjääri esimese Saaremaa ralli võiduga. Kolmas oli Rainer Aus, kes kaotas omakorda Niinemäele 7,4 sekundiga. Neljanda kiiruskatse järel hoidis esikohta Kaspar Koitla, kuid viiendal katsel sõitis ta rajalt välja ja katkestas. «Olen ülimalt rahul. Tulime siia sõitu nautima ja eesmärk oli selle aasta Eesti parimatel sammus püsida. Kukkus paremini välja ja võitsime,» ütles Plangi Postimehele. «Eks konkurentide ebaõnn mängis ka oma rolli, kuid ise tulime viperusteta lõpuni. Rehvid püsisid terved ja mõistus kaine.»


description: Norra suusatamist puudutav dopinguskandaal on Skandinaavia meedias jätkuvalt kuum teema. Kui mõne aja eest selgus, et enne positiivse dopinguproovi andmist ei kontrollitud Therese Johaugi koguni 129 päeva jooksul, siis nüüd avaldas tema koondisekaaslane Marit Björgen, et temalt võeti proovid viimati märtsis.

title: Kas dopingukütid on Marit Björgeni täiesti ära unustanud?

maintext:
«Olen oma karjääri jooksul märganud, et suveolümpiamängude aastatel kontrollitakse meid vähem,» selgitas kuuekordne olümpiavõitja Björgen. Ta tunnistas meediaga suheldes, et neli kuud kestvad pausid ei ole tõesti normaalsed. «Mind kontrolliti viimati märtsis ja olen seega Theresega sarnases seisus.»
Venemaa koondise treener Markus Cramer on kindel, et sportlasi ei kohelda võrdselt. «Siin tehakse selgelt vahet, millisest riigist sportlane pärit on ja milline on tema staatus,» ütles Cramer.


description: Korvpalli karikavõistlustel kaotas Rapla täna kindlalt 55:82 Kalev/Cramole, Rapla peatreener Aivar Kuusmaa nentis, et mäng oli raske.

title: Aivar Kuusmaa: viimased kümme minutit olid Kalevil lihtsalt vormistamise küsimus

maintext: «Nõustun sellega, et me midagi lihtsalt ei andnud, aga viimased kümme minutit olid Kalevil ikkagi ainult vormistamise küsimus, meil ei olnud võimalustki,» nentis Kuusmaa. «Kahe meeskonna kvaliteedi vahe lihtsalt on praegu selline. Kiidaks vastaseid selle eest, et nad suutsid esi- ja tagaliini lahku lüüa ja teisel poolajal ei tulnud meil lihtsalt punkte sealt, kust oleks pidanud,» rääkis Kuusmaa.


description: Ameerika jalgpall jätkab Suurbritannia vallutamist. Londoni Victoria House’i on püsti pandud uhke fänniala, kuhu kogunevad sajad spordihuvilised. Ameeriklased püüavad teha kõik endast oleneva, et homme Wembley staadionil toimuv Cincinnati Bengalsi ja Washington Redskinsi matši reklaamida. Sisuliselt püütakse inglastele selgitada, milline üks tõeline jalgpall välja näeb.

title: Postimees Londonis: ameeriklaste osavad müüginipid oma jalgpalli reklaamimiseks

maintext:
Fänne hullutavad Bengalsi tantsutüdrukud, lisaks jagavad kommentaare ja kogemusi klubile kõige lähemal seisvad inimesed. Rahva ette astuvad muuhulgas ka peatreener Marvin Lewis ja mängujuht Andy Dalton. Fännide küsimustele vastab ka üks väheseid Kuulsuste halli valitud Bengalsi legende Anthony Munoz.
Fännidele näidatakse NFLi meistrisõrmuseid ja Super Bowli nime kandvat karikat ehk siis trofeed, mille nimel ameerika jalgpalli üldse mängitakse. Oksjonile lähevad staaride autogrammidega kiivrid.
Fännid said juba hommikul näppu üsna odava hinnaga õlle ning tuju on ülev. Tähelepanuväärne on ka see, et kohal pole mitte ainult Bengalsi ja Redskinsi särke kandev rahvas, vaid esindatud on pea kõigi NFLi meeskondade poolehoidjad.
Bengalsi ja Redskinsi mäng algab Wembley staadionil pühapäeval Eesti aja järgi kell 15.30. Väljakule tuleb ka Benglasi kaitseliini kuuluv Margus Hunt.


description: Täna alanud käsipalli Balti liiga põhiturniiril alustasid Eesti klubi erinevate tulemustega. A-alagrupis pallivad HC Kehra/Horizon Pulp&Paper ja Viljandi HC said vastavalt võidu ja kaotuse, B-alagrupis esinev Põlva Serviti aga alustas viigiga.

title: Käsipalli Balti liiga: Eesti klubidele võit, viik ja kaotus

maintext:
Eesti meister Serviti tegi Dobele Tenaxiga 26:26 (10:10) viigi, mullune koduliiga hõbe Viljandi HC kaotas selgelt Zaporožje ZTR-ile 19:27 (6:15), ent Eesti meistrivõistlused pronksiga lõpetanud HC Kehra/Horizon Pulp&Paper sai jagu Balti liiga kolmekordsest võitjast Minski SKA-st 31:27 (17:14).
Kaspar Lees panustas kehralaste võitu 10 väravat
Kehralased suutsid mullugi SKA-d põhiturniiril üllatada, ent seekord võeti võit küllalt kindlalt – lõpuvileks särasid tablool 31:27 edunumbrid. «Dikteerisime kogu kohtumise vältel ja olime küll pidevalt ees, aga kergelt see võit ei tulnud,» kommenteeris peatreener Indrek Lillsoo.
«Meile oli seda võitu väga vaja ja eriti annab see meile homseks kohtumiseks tugeva ZTR-iga hea emotsionaalse laengu,» lisas Lillsoo. «SKA tuli küll Eestisse noore koosseisuga, ent praktiliselt on tegu Valgevene U19 koondisega ehk kvaliteeti oli piisavalt. Küllap kallutasime mängu enda kasuks pigem kogemustega.»
Üleplatsimeheks osutus Kaspar Lees 10 väravaga. Nikita Jermaševitš tabas 5, Antti Rogenbaum ja Uku-Tanel Laast 4, Dmõtro Jankovski 3, Jaan Kauge ja Marko Slastinovski 2 ning Jorma Käsper 1 korra. Vastaste parim oli 18-aastane Artur Rudz 9 väravaga.
Musting tunnistas ausalt: mängisime kehvasti
Eesti meister Serviti käis külas Dobeles, sealsel Läti meistril Tenaxil ja peab koju naasma 26:26 viigiga. Ka poolaeg lõppes viigiliselt kui mõlemad meeskonnad 10 väravat viskasid. «Ega muud ole öelda kui, et mängisime kehvasti,» tunnistas Serviti peatreener Kalmer Musting.
«Lubamatu hulk pallikaotusi, keskpärane päev väravavahtidelt, hooaja nõrgim mäng rünnakul ning lõpuks peame viigiga rahul olema,» selgitas Musting. «Viimase minuti alates olime kahega taga ja viigivärava viskas Mario Karuse kümmekond sekundit enne lõppu.»
Serviti parimana viskas Henri Sillaste 7 väravat – need kõik teisel poolajal. Mario Karuse, Ruslan Aizatullov ja Raiko Rudissaar lisasid 3, Kristjan Muuga, Hendrik Varul, Sander Sarapuu, Henri Hiiend ja Sergei Ljubtšenko 2, Andreas Rikken ja Siivo Sokk ühe värava. Ansis Bilkštis oli Tenaxi parim 6 tabamusega.
Viljandi mäng läks kohutava alguse nahka
Viljandis tehti Balti liiga ajalugu, sest esimese Ukraina klubina selles sarjas osalev Zaporožje ZTR tegi debüütmängu. Ukrainlaste 8:0 algedu järel viskas Viljandi HC esimese värava alles 14. minutil ning jäi kogu kohtumiseks tagaajaja ossa. Lõpp-numbrid kinnitasid ZTR-i 27:19 võitu.
«Eks ma sisimas natuke kartsin, et nii võib minna,» tunnistas Viljandi HC peatreener Marko Koks. «Füüsiliselt võimas võistkond oli vastas, aga mängu alguse pudistasime ise ära. Kohutavalt palju lihtvigu ja poistel ununes mängueelselt kokku lepitud taktika. Samas – kui lõpuks vastaste värava lukust lahti keerasime, tõestasime, et ka nii tugeva tiimiga suudame mängida võrdselt, nii et tulevikuks jälle üks hea kogemus juures.»
Viljandi mängijatest said käe valgeks vaid viis meest. Valgevenelane Sergei Rodjukov viskas parimana 6 väravat – kõik 7-meetri karistusvisetest. Ott Varik, Robert Lõpp lisasid 4, Mark Lõpp 3 ja Kristo Järve 2 tabamust. Vastaste parim oli Dmõtro Akimenko 7 väravaga. Alanud hooaja avaõhtu neljandas mängus alistas tiitlikaitsja Riihimäe Cocks kodus Kaunase Granitas-Karysi 33:24 (17:13).
Eesti klubide pühapäevased mängud Balti liigas:
14.00 Zaporožje ZTR – HC Kehra/Horizon Pulp&Paper (Kehras)
15.00 Minski SKA – Viljandi HC (Viljandis)


description: Magny-Coursi ringrajal sõideti motoringraja Euroopa juuniorite karikavõistluste eelviimane osavõistlus, kus startis ka hiljuti käevigastuse saanud Anastassia Kovalenko, kellel oli hea tulemuse korral naiste arvestuses võimalus punktitabelis ette poole tõusta.

title: Vigastusest taastuv Kovalenko tuli Prantsusmaal kolmandaks

maintext:
Võistlusnädalavahetus algas Kovalenkole hästi, kui ta suutis esimesel treeningul eelmisel aastal sõidetud ringiaega parandada kuus sekundit. Teisel treeningul oli aga rada märg ning sõidu teisel ringil Kovalenko kukkus ning nii neiu ise kui ka tsikkel said kannatada. Kuna võistlusmasin oli päris kõvasti pihta saanud, siis kvalifikatsiooni jõuti hilinemisega, kuid õnneks sai Kovalenko ühe kiire ringi kirja ja ei pidanud finaali täiesti tagant startima.
Eile peetud finaalsõit toimus kuivades tingimustes ning Kovalenko ületas lõpujoone Uus-Meremaa sõitja Avalon Biddle ja kanadalanna Stacey Nesbitti järel kolmandana. Sarja üldtabelis kerkis Kovalenko kuuendalt kohalt neljandaks. Esimene on Biddle 150 punktiga, kellele järgnevad Nesbitt (89 p), Prantsusmaa etapi vahele jätnud šveitslanna Laura Rodriguez (72 p) ja Kovalenko (40 p).
«Laupäeva algus oli mul väga hea, kuna ajaparandus võrreldes eelmise aasta ringiajaga oli ikka väga suur, mis tähendab, et Marko Rohtlaane õpetused on hästi vilja kandnud. Õnneks käsi pidas ka vastu ning harjusin selle väikese ebamugavustundega sõidu ajal ära. Kahjuks kukkusin aga järgmises trennis märjal rajal suurel kiirusel ja lõhkusin tsikli ning vasaku käe pöidlal oli ka nihestus,» rääkis Kovalenko.
«Kvalifikatsiooni alguseks tiim tsiklit korda ei saanud, sest selle kallal oli palju tööd ning lisaks varastas üks pealtvaataja ka remontimiseks eemaldatud gondlid ära ja tuli uusi otsida. Seetõttu hilinesin oluliselt ajasõitu, aga sain siiski nii palju ringe teha, et tuli ka üks enam-vähem kiire ring, mis oli esimese trenni omast ainult sekund aeglasem. Seega õnneks kukkumine hoogu ei mõjutanud ja sai ilma suuremate muredeta finaalsõitu mindud.»
«Eile oli rada kuiv, aga tsikli raam oli ikka viltu ning päris sajaprotsendiliselt ei saanud sõita, aga naiste arvestuses sain kolmanda koha, mis oli hea. Kuna Jerezis toimub kaks sõitu, siis on mul võimalus sarjas kolmandaks tulla ning nüüd peame kõvasti tööd tegema ja vist ka tsiklile uue raami vaatama.»
European Junior Cup hooaja viimane etapp sõidetakse 14.-15. oktoobril kuulsal Hispaania Jerezi ringrajal.


description: Väljaanne Aftonbladet uuris Norra suusatähe Therese Johaugi dopinguskandaali taga oleva arsti Fredrik S. Bendikseni tausta ja avastas mitu kummalist fakti, mis heidavad Johaugi dopingujuhtumile järjest enam varju.

title: Johaugi plindrisse vedanud arsti kohta paljastub järjest kahtlasemaid üksikasju

maintext:
Positiivse dopinguproovi andnud Norra suusatäht Therese Johaug on leidnud palju toetajaid, kes on Facebooki loonud kommuuni nimega «Jag støtter Johaug» ehk «Mina toetan Johaugi».
Johaugi dopinguloos tuli päevavalgele oluline detail
Norra telekanal TV2 sai enda kätte tšeki, mis peaks vähemalt osaliselt tõestama Therese Johaugi kaitsemeeskonna juttu.
Björgen on mõelnud Johaugi uudise valguses sportlaskarjääri lõpetamisele
Pärast oma esimese lapse sündi tippsporti naasta plaaniv 36-aastane norralanna Marit Björgen tunnistas, et Therese Johaugi ümber toimuv on pannud ka teda mõtlema, kas on üldse mõtet tippsporti naasta.
Soome suusaäss: norralased on ülbed ja oleksin nende käest peaaegu peksa saanud
Norra suusastaari Therese Johaugi positiivne dopinguproov kütab kirgi kõikjal Skandinaavias ning oma kogemusi Norra sportlastega jagavad paljud. Eriti agarad on olnud soomlased. Seejuures ei ole ka midagi imestada, kuna norralased on aegade jooksul tihtilugu just soomlasi süüdistanud dopingu tarvitamises ning näidanud nende peale näpuga.
FIS: Johaugi oleks pidanud kohe karistama, Norra ei järgi reegleid
Rahvusvahelise Suusaliidu FISi peasekretär Sarah Lewis tunnistas Soome väljaandele Hufvudstadsbladet, et norralased oleksid pidanud dopingukontrollis põrunud Therese Johaugile määrama kohe ka võistluskeelu. Kuna seda ei ole tehtud, siis on sellega ka reegleid rikutud.
Puhtaid suusariike jääb aina vähemaks
Dopinguskandaalidest puutumata jäänud suuri murdmaasuusariike võib kokku vaid lugeda ühe käe sõrmedel. Paari kuu jooksul on omad vitsad kätte saanud ka dopinguvastase võitluse etaloniks peetud Norra. Martin Johnsrud Sundby astmaravimi tarvitamise üle võib vaielda, aga neljapäeval teatas mullune naiste valitseja Therese Johaug, et tema organismist leiti anaboolset steroidi klostebooli.
Jelena Välbe: varsti tohivad sportlased ainult kapsast süüa
Venemaa suusaliidu president Jelena Välbe tunneb positiivse dopinguproovi andnud norrakast olümpiavõitjale Therese Johaugile siiralt kaasa.
Troonipärija pisarad
Kogu suusamaailm oli norralanna Therese Johaugi ees valla. Tema pikalt naiste murdmaasuusatamist valitsenud kaasmaalane Marit Bjørgen pole pärast poja sünnitamist saanud veel täie jõuga treenima hakata ja pealegi on suusakuninganna juba 36-aastane. Kõigist teistest konkurentidest oli 28-aastane Johaug eelmisel hooajal selgelt üle. Kõige tõenäolisema stsenaariumi järgi oleks särav suusataja võitnud veel mitu maailmameistritiitlit ning olümpiakulda ja tõusnud tõeliste legendide sekka.
Björgen Johaugi dopinguskandaalist: sama asi oleks võinud juhtuda ka minuga
Kuuekordne murdmaasuusatamise olümpiavõitja Marit Björgen andis täna Norras pressikonverentsi ja kommenteeris oma koondisekaaslase Therese Johaugi dopingujuhtumit.
Rootslaste lihtne nipp, kuidas dopingu tarvitamist vältida
Rootsi suusataja Maria Rydqvist rääkis Therese Johaugi dopingujuhtumi taustal, et tegemist on sedasorti veaga, mis ei oleks Rootsi koondise puhul võimalik.
Saarinen loodab, et WADA võtab Norras toimuva luubi alla
Eile selgus, et Norra suusatipp Therese Johaug andis positiivse dopinguproovi. Lühikese aja jooksul oli see juba teine avalikuks saanud Norra suusataja patustamine – suvel sai teatavaks Martin Johnsrud Sundby vahelejäämine. Johaug kasutas anaboolsete steroidide hulka kuuluvat klostebooli, mis sattus naise sõnul tema kehasse päiksepõletuse vastase kreemi Trofotermini kaudu. Vastutuse võttis koondise arst Fredrik Bendiksen, kes kinnitas, et tema soovitas sportlasel seda oma katkistele huultele määrida.
Ravi, rumalus või nahaalne dopingu tarvitamine?
Norra suusatajate puutumatu staatus on kõikuma löönud. Eile jõudis avalikkuse ette uudis, et Norra suusaäss Therese Johaug andis septembris positiivse dopinguproovi. Lühikese aja jooksul oli see juba teine avalikuks saanud Norra suusataja patustamine – suvel sai teatavaks Martin Johnsrud Sundby vahelejäämine.
Kowalczyk ja Saarinen näitasid, mida nad Johaugi põhjendusest arvavad
Positiivse dopinguproovi andnud Norra suusastaar Therese Johaug andis täna pressikonverentsi, kus ta koos suusaliidu esindajatega jagas juhtunu kohta kommentaare. Pressikonverentsil võitles Johaug pisaratega ning avaldas, et tegemist on eksitusega ja sihilikku pettust ei ole olnud.
Johaug kasutas ravimit, mille karbil on selge sõnum: kreem sisaldab dopingut
Suusatamise olümpiavõitja ning seitsmekordne maailmameister Therese Johaug andis positiivse dopinguproovi, kui jäi vahele ainega nimega klostebool. Saatuslik keemiline ühend sisaldub päikesepõletust ravivas Trofodermin kreemis ning Johaug väitis tänasel pressikonverentsil, et kasutas kreemi septembrikuises Itaalia treeninglaagris, kus norralanna alahuul ära põles.
Johaugi vabandus ajas soomlased naerma
Murdmaasuusatamise olümpiavõitja ning seitsmekordne maailmameister Therese Johaug andis positiivse dopinguproovi, mis sisaldas ainet nimega klostebool. Naine väidab, et tarvitas dopinguainet päikesepõletusest kahjustatud huulte ravimiseks. Soomlastele pakub selline vabandus aga nalja.
Pisarates Johaug pressikonverentsil: te nägite ju minu valu
Positiivse dopinguproovi andnud Norra suusastaar Therese Johaug andis täna ka pressikonverentsi, kus ta koos suusaliidu esindajatega jagas juhtunu kohta kommentaare. Pressikonverentsil võitles Johaug pisaratega ning avaldas, et tegemist on eksitusega ja sihilikku pettust ei ole olnud.
Automaatselt saab Johaug nelja-aastase võistluskeelu, mis tõenäoliselt väheneb kaduvalt väikeseks
Norra suusaliit teatas täna, et murdmaasuusatamise olümpiavõitja ning seitsmekordne maailmameister Therese Johaug on andnud positiivse dopinguproovi. Eesti Antidopingu nõukogu liige Kristjan Port ütles, et Johaugi ootab automaatselt ees nelja-aastane võistluskeeld, mis aga lõpuks võib väheneda pea olematuks.
Johaug põrus ainega, mida kasutasid kunagi Ida-Saksamaa sportlased
Norra Suusaliit andis täna teada, et nende tähtsuusataja Therese Johaug on andnud positiivse dopinguproovi. Johaug kasutas pressiteate vahendusel päikesepõletuse tõttu kreemi nimega Trofodermin ja see sisaldas aga klostebooli. Viimati nimetatud ainet Johaugi proovist ka leiti.
Norralasest olümpiavõitja Therese Johaug jäi dopinguga vahele
Suusatamise olümpiavõitja ning seitsmekordne maailmameister Therese Johaug on andnud positiivse dopinguproovi.


description: Leedu korvpallikoondise uueks peatreeneriks nimetatakse lähinädalatel ülisuure tõenäosusega Klaipeda Neptunase juhendaja Dainius Adomaitis.

title: Leedu korvpallikoondise peatreeneriks on saamas hiljutine tippmängija

maintext:
Seni tüüris Leedu koondist pikalt Jonas Kazlauskas, aga pärast Rio olümpiamängude lõppu teatas teenekas treener, et soovib ameti maha panna. Leedu korvpalliliit üritas 61-aastast Kazlauskast ümber veenda, aga tulutult, kirjutas Leedu portaal 15min.lt.
42-aastane Adomaitis oli mängijapäevil ka ise Leedu koondise liige ja mängis klubikorvpalli Kaunase Žalgirises, Wloclaweki Anwilis, Wroclawi Slaskis, Gravelines'is ja Riia Baronsis. 2008. aastal kooniti ta Baronsi ridades FIBA Eurocupi võitjaks, Küprosel peetud finaalturniiri poolfinaalis alistati toonane Tartu Ülikool/Rock.


description: Liverpooli jalgpallimeeskond sai eile teada, et vastavalt teleülekannetele muudeti kokku kaheksa Liverpooli detsembris ja jaanuaris peetava kohtumise aega.

title: Liverpooli mängugraafik ajas Jürgen Klopi vihaseks

maintext:
Muudatused ei olnud Liverpooli peatreenerile Jürgen Klopile just meeltmööda. Eriti rahulolematu oli ta kahe Premier League’i kohtumise vahele jääva lühikese ajavahemiku tõttu, vahendab ESPN Soccernet.
Liverpool kohtub nimelt 31. detsembril koduplatsil Manchester Cityga ning juba 2. jaanuaril tuleb võõrsil vastamisi minna Sunderlandiga.
«Meil on ManCity ja Sunderlandi vahelise kohtumise vahel ainult 48 tundi. Huvitav idee. Kahe mängu vahel on alla 48 tunni. Ma ei suuda seda uskuda, kuna vaja on veel ka reisida,» pahandas Klopp eilsel pressikonverentsil.
«Ma ei tea, kas me saame midagi teha, kuid õpin selle liiga kohta aina uusi asju. Võib olla peame kellegi käest küsima, kas meil oleks võimalik Sunderlandiga mängida mõnel teisel ajal,» lisas sakslane.
«Ma saan 100 protsenti aru, et need on traditsioonid. Kuid mängida kahe päeva pikkuse pausi järel? Sellele peab olema teistsugune lahendus,» sõnas Klopp veel.


description: 48-aastane brasiillane Valdir Segato unistab maailma suurimatest muskiltest ning on selle nimel kõigeks valmis. Ta süstib end pidevalt ja kasutab ebatervislikke aineid, et oma lihaseid veel suuremaks kasvatada. «Oli aeg, kui kasutasin suuremas koguses anaboolseid steroide. Lõpetasin haiglas ning arstid käskisid mul lõpetada,» meenutab ta. Vaata allolevast videost, kuidas Segato selgitab oma tegevuse tagamaid.

title: Video: brasiillane riskib maailma suurimate musklite nimel eluga


description: Korvpalli Euroliigas said tänases kahes viimases matšis võidurõõmu tunda võõral väljakul mänginud Madrdi Real ja Olympiacos. Real oli 101:90 üle Milano Olimpiast ning Olympiacos alistas 95:90 Baskonia meeskonna.

title: Madridi Real ja Olympiacos võitsid võõral väljakul

maintext:
Kreeklaste ja baskide vastasseisu avapoolajal näitas paremat hoogu Baskonia, kes läks pikemale pausile eduseisul 52:47. Ka kolmanda veerandi järel oli baskidel kahepunktine edu, kuid viimase kümne minutiga õnnestus Olympiacosel matš oma kasuks pöörata. Võitjate parimana viskas Vangelis Mantzaris 17 punkti. Vassilis Spanoulis ja Kostas Papanikolaou lisasid kumbki 15 punkti. Spanoulis panustas võitu ka 15 resultatiivse sööduga.
Olympiacosel on nüüd ühe kaotuse kõrval kolm võitu, Baskonia jätkab kahe võidu ja kahe kaotusega.
Real sai Milano vastu koha alguses oma mängu käima ja terve kohtumise vältel suudeti eduseisu hoida. Reali parimana viskas Anthony Randolph 20 punkti ja võttis maha 14 lauapalli. Othello Hunter ja Sergio Llull lisasid kumbki 18 punkti. Milano poolelt säras Ricky Hickman, kes viskas 19 silma.
Realile oli see ühe kaotuse kõrval kolmandaks võiduks. Milanol on kirjas kaks võitu ja kaks kaotust.


description: Naiste tennise aastalõputurniiril alistas sakslannast esireket Angelique Kerber 6:4, 6:2 rumeenlanna Simona Halepi (WTA 4.) 6:4, 6:2.

title: Kerber jätkab aastalõputurniiri kaotuseta

maintext: Punase alagrupi teises mängus oli ameeriklanna Madison Keys (WTA 7.) 6:1, 6:4 parem Slovakkia tennisistist Dominika Cibulkovast (WTA 8.). Viimases voorus mängivad Halep ja Cibulkova ning Kerber ja Keys. Kerber on enne viimast vooru kahe võiduga alagrupi liider, järgnevad ühe võidu teeninud Halep ja Keys ning seni võiduta Cibulkova.


description: Prantsusmaa võrkpalli kõrgliigas oli teises voorus meie meestest nädalavahetusel suurepärases hoos Poitiers Stade Poitevini keskmängija Andri Aganits, kogudes 11 punkti. Rohkemat ei suutnud ükski tema meeskonnakaaslane.

title: Andri Aganits oli Prantsusmaal suurepärases hoos

maintext:
Aganitsa pea kohale tõsteti pall seitse korda ja tagasi ei tulnud see vastaspoolelt kordagi – rünnaku resultatiivsus 100%! Eestlase blokk tõi neli punkti. Arago de Sete sunniti alistuma 3:0 (18, 19, 18), kirjutas volley.ee.
Pariisi Volley kaotas koduväljakul AS Cannes´ile seekord kõik tasavägiseks kiskunud geimilõpud ja kogu mängu 1:3 (21, -22, -23, -23). Ardo Kreegi nimele jäi üheksa punkti. Timo Tammemaa kogus 13 punkti, kui Toulouse´i meeskond võitis koduseinte toetusel 3:2 (23, -23, 22, -23, 13) mitmekordse meistri Toursi, lüües kaheteistkümnest tõstest maha seitse (58%) ning lisades viis blokipunkti ja ühe pallinguässa.
Eliise Hollas käis platsil episoodiliselt ja punktiarvet ei avanud, kui Terville´i Florange kaotas kodus Venelles´i naiskonnale 1:3 (18, -20, -22, -18). Anna Kajalina koduklubi St Raphael tunnistas võõrsil Mulhouse'i 3:2 (-23, -23, 23, 20, 12) üleolekut. Kajalinalt külalistele 14 punkti.
Teises divisjonis harjumuspäraselt alustanud Rennes´i Volley võitis võõral väljakul Martiques´ 3:0 (30, 18, 19), Kert Toobal punktiarvet ei avanud.


description: Möödunud nädalal Jaapanis toimunud MotoGP etapi treeningul kukkunud ja vigastada saanud hispaanlast Dani Pedrosat asendab Austraalias Phillip Islandil toimuval etapil ameeriklane Nicky Hayden.

title: Vigastatud Pedrosat asendab endine maailmameister

maintext:
Tänavu Superbike sarja MMil osalev Hayden on varemgi kuulunud Honda MotoGP meeskonda, kelle värvides ta tuli 2006. aastal ka seni viimase ameeriklasena maailmameistriks, vahendab ERR Sport.
«Ma olen õnnelik, et sain sellise võimaluse, millest mul polnud võimalik loobuda,» sõnas Hayden. «Ma tunnen Phillip Islandi rada hästi ja oodata on rasket nädalalõppu.»


description: Kahekordse kettaheite olümpiahõbeda Piotr Malachowski esimene kettakaar lendas vastu tema matemaatikaõpetaja autot.

title: Malachowski mõlkis kettaga oma matemaatikaõpetaja auto

maintext:
Nimelt tutvustas Malachowski kehalise kasvatuse õpetaja poolaka klassile erinevaid spordialasid ning üks neist oli kettaheide. Malachowski haaras esimest korda talle hiljem palju kuulsust toonud spordivahendi kätte ning saatis selle mööda sõitva matemaatikaõpetaja auto pihta.
Õpetaja vigastada ei saanud ning kuigi Malachowski ehmatas juhtunu pärast täitsa ära, sai ta aru, et tal on kettaheitjana talenti.


description: Jalgpalli Inglismaa liigakarikasarjas alistas Manchester United kodus 1:0 Manchester City, mängu ainsa värava lõi 54. minutil Juan Mata.

title: Mourinho sai Guardiolalt revanši, Chelsea langes välja

maintext:
Seejuures arvati just Mata kohta hooaja eel, et uus peatreener Jose Mourinho saadab ta klubist minema, sest täpselt nii oli portugallane hispaanlasega teinud mõne aasta eest Chelseat juhendades. Nüüd sai Jose Mourinho aga tänu Mata väravale revanši oma igipõliselt rivaalilt ehk City peatreenerilt Pep Guardiolalt, kellele ta pidi klubide septembrikuises liigamängus alla vanduma.
Londoni klubide vastasseisus alistas West Ham koduväljakul 2:1 Chelsea. Skoori avas 11. minutil Cheikhou Kouyate ja 48. minutil kasvatas West Hami edu Edimilson Fernandes, Chelsea keskkaitsja Gary Cahilli tabamus mängu viiendal lisaminutil ei muutnud enam midagi.
Southampton oli 1:0 üle Sunderlandist, mängu ainsa värava lõi 66. minutil marokolane Soufane Boufal, kes osteti sel suvel 16 miljoni naela ehk klubi rekordsumma eest Prantsusmaalt Lille'i ridadest.
Pärast mängude lõppu loositi ka veerandfinaalpaarid ja need on järgmised:
Manchester United - West Ham
Liverpool - Leeds
Arsenal - Southampton
Hull - Newcastle


description: Norra Antidoping määras septembris positiivse dopinguproovi andnud Therese Johaugile kahekuulise esialgse võistluskeelu. Kui tavaliselt määratakse esialgne võistluskeeld vahetult pärast positiivse dopingiproovi andmist, siis Johaugi puhul selle otsusega viivitati.

title: Johaugile määrati esialgne võistluskeeld

maintext:
Lubadus: Johaug tuleb suusarajale tagasi varasemast veelgi tugevamana
Eelmisel nädalal jõudis avalikkuse ette uudis, et Norra suusastaar Therese Johaug on andnud positiivse dopinguproovi. Seejärel on juhtunut meedias arutletud erinevate nurkade alt, kuid absoluutsele tõele ei ole seni lähemale jõutud. Loomulikult on neid, kes usuvad norralanna süütust ning nende seas on ka Johaugi noorem vend Karstein Johaug.


description: Autoralli MM-sarjas on sel nädalavahetusel kavas hooaja eelviimane etapp, kui võidu hakatakse kihutama Walesis. Tänak hoiab hooaja üldarvestuses praegu 61 punktiga 8. kohta ning juba Walesi ralliga on tal võimalik ületada enda karjääri parim punktisumma hooaja kokkuvõttes.

title: Tänakul on suurepärane võimalus teha karjääri parim hooaeg

maintext:
Sel hooajal DMACKi rallitiimis sõitev Ott Tänak on viimasel ajal usinalt testinud uute reeglite järgi kohandatud 2017. aasta M-Spordi Ford Fiesta WRC autot ja seni on masin talle väga hea mulje jätnud. Suure tõenäosusega kolib eestlane järgmisel hooajal tagasi just M-Spordi ridadesse.
Video: Tänak astus isa saabastesse ehk rallihooaja kõige karmimad avariid
WRC ametlik videokanal tegi kokkuvõtte käimasoleva hooaja suurematest avariidest. Valikust ei jäänud loomulikult välja ka Ott Tänaku ja Hayden Paddoni õnnetud väljasõidud, mis Portugalis väiksemat sorti metsapõlengu tekitasid.
Praegune M-Spordi esipiloot kihutab ka tuleval hooajal WRC-sarjas
Sel hooajal on autoralli MM-sarjas M-Spordi tiimi esipiloodiks norralane Mads Östberg. Tulevaks hooajaks mehele sellist rolli ei ennustata, kuid suure tõenäosusega on ta MM-sarjas siiski jätkamas.
M-Spordi allikas: loomulikult on Tänak järgmisel aastal meie tiimis tagasi
Kuigi ametlikult pole veel kinnitatud, kas Ott Tänak asub järgmisel aastal sõitma M-Spordi meeskonnas, siis tiimile lähedal seisev allikas kinnitas, et tegemist on õige infoga.


description: Eesti sai järgmiseks aastaks Fed Cupi turniiri korraldusõiguse ja veebruari teisel nädalal toimuvad vastvalmivas Tallinki tennisekeskuses Euro-Aafrika tsooni I grupi kohtumised.

title: Eesti võõrustab veebruaris Fed Cupi

maintext:
Naistennisistide suurimat võistkonnavõistlust Fed Cup peetakse 1963. aastast. Fed Cup on jagatud taseme järgi viieks: kaheks maailmaliigaks ja kolmeks madalamaks divisjoniks. Eesti osaleb Fed Cupil alates 1992. aastast ja mängib Euro-Aafrika tsooni I grupis.
„Küll on hea, et saame kodus mängida, sest kodusaali eelis ja publiku toetus on alati väga tähtsad,“ kommenteeris Eesti Fed Cup koondise kapten Märten Tamla uudist kuuldes. „Kõik võistkonnad on ühtlaselt tugevad ja pole eriti vahet kellega samasse alagruppi satume,“ lisas ta.
Samas grupis kõige tugevam koondis on välja panna Suurbritannial, kellel on koguni viis naist maailma edetabelis 200 seas. Lisaks esikümnesse kuuluvale Johanna Kontale ka Heather Watson, Naomi Broady, Tara Moore, Laura Robson.
Ühtlaselt tugevad koondised on ka Horvaatial (esinumber Ana Konjuh, WTA 58) ja Bulgaarial (esinumber Tsvetana Pironkova, WTA 65). Maailma esisaja naistennisistidest võib veebruari teisel nädalal Eestis mängimas näha lõunanaabreid Anastasija Sevastovat (WTA 31) ja Jelena Ostapenkot (WTA 44), Timea Babost (WTA 26) Ungarist ja Cagla Buyukakcayd (WTA 67) Türgist. Lisaks nimetatud riikidele osalevad ka Austria, Bosnia ja Hertsogoviina, Gruusia, Iisrael ja Portugal.
Eesti koondises mängisid tänavu Anett Kontaveit, Valeria Gorlats ja Maileen Nuudi. Järgmiseks aastaks pole koondis veel selgunud. «Tähtis on, et meie parimad mängijad oleksid terved ja saaksid mängida. Veebruariks on vast ka Kaia Kanepi vigastusest paranenud ja tennisevormi taastanud ning saab koondise ridu tugevdada,» loodab Tamla.


description: Sel nädalavahetusel sõidetaval Jaapani vormel-1 etapil jätkub Mercedese pilootide Nico Rosbergi ja Lewis Hamiltoni duell. Eilses kvalifikatsioonis edestas Rosberg Hamiltoni vaid 0,013 sekundiga, üldarvestuses on sakslase edu briti ees enne Suzuka ringrajal peetavat sõitu 23 punkti. Start antakse Eesti aja järgi kell 8.

title: Otse: Rosbergi ja Hamiltoni pingeline duell jätkub Jaapanis

maintext:
Hamilton keeldus küsimustele vastamast ja lahkus pressikonverentsilt
Mercedese vormelimeeskond korraldas Jaapani GP kvalifikatsiooni järel pressikonverentsi, kuid nende piloot Lewis Hamilton keeldus seal ajakirjanike küsimustele vastamast.
Rosbergi ja Hamiltoni jäi Suzukas lahutama vaid 13 tuhandiksekundit
Sel nädalavahetusel sõidetava Jaapani vormel-1 etapi kõigil kolmel vabatreeningul sai parima aja kirja punktitabeli liider Nico Rosberg Mercedesel. Sakslane oli parim ka kvalifikatsioonis, edestades meeskonnakaaslast Lewis Hamiltoni vaid 0,013 sekundiga. Teisest reast stardivad pühapäeval Ferrari sõitjad Kimi Räikkönen ja Sebastian Vettel ning kolmandast Red Bulli mehed Max Verstappen ja Daniel Ricciardo.
Rosberg näitab jätkuvalt konkurentidest paremat kiirust
Vormel-1 Jaapani GP teise vabatreeningu kiireim oli taas Mercedesel kihutav Nico Rosberg, kes edestas meeskonnakaaslast Lewis Hamiltoni 0,072 sekundiga. Esimesel treeningul oli Rosbergi edu 0,215 sekundit.
Jaapanis alustas kõige kiiremini Nico Rosberg
Sellel nädalavahetusel sõidetava vormel-1 Jaapani GP esimesel vabatreeningul näitasid parimat aega Mercedese piloodid. Nico Rosberg edestas Lewis Hamiltoni 0,215 sekundiga.
Konkurentide võimalus? Mercedes vähendab Jaapani GPl mootorite võimsust
Mercedese F1 meeskond alandab sel nädalavahetusel Jaapanis sõidetavaks vormel-1 etapiks mootorite jõudlust.
Hamiltoni mured: kuutõbiste vandenõu, kõrgem jõud ja kuulikindlus
Kas vandenõu või ebaõnn? Nii küsis Lewis Hamilton, kui oli nädalavahetusel liidrikohal olles katkestanud Malaisia vormel-1 etapi, vihjates, nagu oleks tema auto pidevate rikete taga mingi muu jõud. Tema sõnad kütavad kirgi mitu päeva hiljemgi. Mercedes pole Hamiltoni katkestamise põhjust siiani leidnud* ning viis etappi enne hooaja lõppu peab britt kolmanda järjestikuse tiitli võitmiseks kurja vaeva nägema.
Jumal ja hädised mootorid kiusavad Hamiltoni
Kaks korda järjest vormel-1 sarja maailmameistriks tulnud Lewis Hamilton on pahane. Briti tiitlivõimalused kahanesid eilse Malaisia etapiga märkimisväärselt ja sugugi mitte tema enda süül. Liidrikohal sõites ütles Hamiltoni Mercedese mootor üles ja nüüd jääb ta tiimikaaslasest Nico Rosbergist viis sõitu enne hooaja lõppu maha 23 punktiga.
Vettel sai Rosbergile otsa sõitmise eest karistada
Malaisia vormel-1 etapi esimeses kurvis toimus kohe avarii, kui Ferrari rooli keerav Sebastian Vettel sõitis otsa Mercedese piloodile Nico Rosbergile. Pärast võistlust leidsid kohtunikud, et Vettel oligi kokkupõrkes süüdi ning talle määrati seetõttu ka karistus.
Sündmusterohke Malaisia GP võitis Ricciardo, Hamilton katkestas mootoriprobleemide tõttu
Malaisia GPl suutis esimesena finišijoone ületada Red Bulli sõitja Daniel Ricciardo, kaksikvõidu kindlustas Red Bullidele Max Verstappen. Stardis spinni tõttu viimaseks langenud Nico Rosberg (Mercedes) tuli lõpuks kolmandaks, valitseva maailmameistri Lewis Hamiltoni Mercedese mootor läks liidripositsioonil olles põlema ning ta katkestas.


description: 23 võidetud kuldmedaliga läbi aegade kõige edukamaks olümpiasportlaseks olev ujuja Michael Phelps abiellus sel suvel salaja.

title: Olümpiasangar Michael Phelps pidas salapulmad

maintext:
Augustis toimunud Rio olümpiamängude ajal räägiti pidevalt Phelpsi ja tema elukaaslase Nicole Johnsoni kihlumisest. Nüüd aga selgus, et Phelps ja Johnson abiellusid juba 13. juunil, kirjutab TMZ.
Väljaande valdusesse satuus paari abielutunnistus, mis oli välja antud Paradise Valley’s Arizonas.
Tagantjärgi on välja otsitud ka 13. juuni sotsiaalmeedia postitused ning nendest on järeldatud, et midagi erilist sel päeval toimuski.
Paaril on ka ühine laps Boomer, kes sündis tänavu 5. mail.


description: Eesti ujuja Ralf Tribuntsov ja Lõuna-California (USC) ülikool alustasid edukalt enda NCAA hooaega. Kolmandat aastat USA-s tudeeriv ja treeniv eestlane avas enda hooaja California Polütehnika ja Santa Barbara ülikoolide vastu.

title: Tribuntsov alustas hooaega USAs võidukalt

maintext:
Hiljuti 22-aastaseks saanud Ralf Tribuntsovoli kahe võistluse kokkuvõttes võidukas neljal alal. Samuti ei andnud eestlase ülikool vastastele mingit sõnaõigust ja võidud võeti suure ülekaaluga, kirjutas Priit Aaviku ujumisblogi.
Reedel oli USC võistlustules California Polütehnika vastu ja Tribuntsov hüppas vette kolmel korral. Ainukesel individuaaldistantsil - 100 jardi liblikujumises - saavutas ta teise koha enda võistkonnakaaslase Alex Valente järel. Tulemused olid vastavalt 49.72 ja 48.82. Eestlane kuulus ka võidukasse 4x100 jardi vabalt teateujumisse võistkonda, mille võiduajaks fikseeriti 3.04.93. Tribuntsov ujus avavahetust, mille ta läbis ajaga 45.89. USC võitis kõikidel distantsidel alavõidu, v.a 500 jardi vabaltujumises, kus oli võidukas teine eestlane Pearu Põld ajaga 4.40.83.
Laupäeval sõitis USC külla Santa Barbara võistkonnale ning taaskord konkurentidele sõnaõigust ei jäetud. Seekord ujus Tribuntsov enda põhiala 100 jardi selili ning võttis seal alavõidu tulemusega 48.53. Võidurõõmu sai keskkonnateadust õppiv Tribuntsov tunda ka 4x50 jardi kombineeritud ja 4x50 jardi vabalt teateujumises. Esimesel juhul ujus ta avavahetust ajaga 22.81 ning vabalt teateujumises hüppas ta vette kolmandana, kus tabloo näitas aega 20.48. Olgu ka märgitud, et kõik võistlusstardid tehti treeningpükstes.
California Polütehnika ülikooli nüpeldasid nad skooriga 116-81 ja Santa Barbara vastu oldi paremad tulemusega 179-78. Järgmine võistlus toimub eestlasel 21. oktoobril, kui neile sõidab külla Bakersfieldi esindus.
Ralf Tribuntsovi tulemused:
1. koht - 100 jardi selili - 48,53
1. koht - 4x50 jardi kombineeritud (avavahetus 22,81)
1. koht - 4x100 jardi vabalt (avavahetus 45,89)
1. koht - 4x50 jardi vabalt (kolmas vahetus 20,48)
2. koht - 100 jardi liblikat - 49,72
3. koht - 4x50 jardi kombineeritud (avavahetus 22,57)
5. koht - 50 jardi vabalt - 22,34


description: Eesti U17-vanuseklassi jalgpallikoondis alustas täna Sloveenias EM-valikturniiri 1:4 kaotusega võõrustajatele.

title: Video: 16-aastane Joonas Soomre lõi Sloveeniale tõelise iluvärava

maintext:
Sloveenia läks kohtumist Nik Preleci tabamusest 20. minutil juhtima. Poolajaks oli kodumeeskonna edu kaheväravaline, kui täpne oli veel Tamar Svetlin. Prelec lõi oma teise värava 70. minutil. Seejärel oli aga täpne Eesti, kui 16-aastane Joonas Soomre 77. minutil tõelise iluvärava lõi. Neljandal lisaminutil tegi aga lõppskooriks 4:1 Gal Schweiger.
Eesti turniir jätkub laupäeval Prantsusmaa vastu, viimane mäng leiab aset teisipäeval, kui vastaseks on Montenegro.
Tänast mängu saab vaadata allolevast videost (Soomre värav alates 1:45.45).


description: Manchester Unitedi peatreeneri Jose Mourinho sõnade kohaselt on linnas üksi elamine muutunud katastroofiks ning ta on tüdinenud hotelli ümber laagerdavatest fotograafidest.

title: Mourinhot piinavad Manchesteris kohanemisraskused

maintext:
53-aastane portugallane on elanud kohalikus hotellis Unitedi peatreeneriks nimetamisest alates ning lisaks jalgpalliliselt üpris raskele algusele on ta oma praegust elulaadi jälestama hakkanud, vahendas Soccernet.ee.
«Ma tahaksin ületada silda ja minna restorani. Ma ei saa, seega on see väga paha,» lausus Mourinho Sky Sportsile. «Minu jaoks on see kerge katastroof, sest ma tahaksin vahel jalutama minna ja ma ei saa.»


description: Ameerika Ühendriikide korvpallur Cameron Moore liitus sellel nädalal Makedoonia klubi AV Ohridiga ning suri meeskonna esimesel treeningul, kirjutab AP.

title: Tragöödia: USA korvpallur suri uue koduklubi esimesel treeningul

maintext:
Klubi esindaja Ivo Markoski rääkis APle, et 25-aastane korvpallur saabus Ohridi linna esmaspäeva õhtul. Mängija jõudis Lõuna-Makedoonia kuurotis olla lõpuks vaid loetud tunnid, kuna ta suri juba teisipäevasel treeningul. «See on tragöödia. Meil polnud aega temaga korralikult kohtudagi,» rääkis Markoski. «Ta viibis Ohridis ainult 24 tundi. Lasime tal pärast saabumist puhata ning tragöödia toimus tema esimesel treeningul.» Markoski lisas, et Moore ei jõudnud klubi juures läbida meditsiinilist kontrolli. Ametlikule lepingule oleks ameeriklane alla kirjutanud alles pärast arstlikku ülevaatust.
Kohaliku politsei kõneisik Stefan Dimeski sõnul kukkus Moore treeningul kokku ja suri teel haiglasse. Surma põhjust pole veel teada.
«Me pole kunagi sellist tragöödiat kogenud. Oleme tema surmast täiesti löödud,» rääkis klubi peatreener Marijan Boshalevski. Tema sõnul jõdis Moore treeningul viibida kõigest veerand tundi.
Moore käis San Antonios asuvas Alabama-Birminghami ülikoolis ning tõusis statistiliselt kooli üheks aegade paremaks korvpalluriks. Ta sai kirja 28 kakskduublit, blokeeris 137 viset ja võttis maha 747 lauapalli. Ta oli üks kooli kolmest mängijast, kes jõudsid karjääri jooksul enam kui 1000 punkti ja 700 lauapallini.
Pärast ülikooli esindas ta Ferro-ZNTU, Juvecaserta Basketi, Veneetsia Mestre ja Bakersfieldi Jami meeskondi. Korduvalt lõi Moore kaasa NBA suveliigas.


description:
Eesti korvpallimeistrivõistlustel pidasid järjekordse põnevusmängu koduse liiga kaks tippklubi BC Tartu ja BC Kalev/Cramo. Ülihuvitava lõpuga heitluses jäi 77:76 peale kodusaalis mänginud Tartu meeskond, võidukorvi tabas kolmesejoone tagant seitse sekundit enne lõpusireeni Gert Dorbek.

Kui avaveerandaeg lõppes Kalevi napi 20:17 eduga, siis teisel veerandajal lükkas Tallinna meeskond sisse uue käigu ja pääses poolajaks juhtima juba 48:29. Teine veerandaeg võideti seega 28:12. Kolmandal veerandajal kahandas Tartu kaotusseisu seitsme punkti võrra ja viimasele veerandajale mingi vastu kalevlaste 66:54 eduseisult. Tartu võitles end aga viimasteks sekunditeks eduseisu ja kalevlaste viimane rünnak luhtus.

Tartlaste parim oli 20 punktiga Mandell Thomas, kes võttis ka 8 lauapalli ja andis 7 korvisöötu. Janar Talts ja Dominykas Milka lisasid mõlemad 15 punkti, Janari Jõesaar tõi 13 ja võiduviske tabanud Gert Dorbek 12 punkti. Kalevi resultatiivseim oli 17 punktiga Mark Tollefsen, Demonte Harper viskas 14 punkti ja Vitali Ljutõtš 13 punkti.

Valitsev Eesti meister Kalev/Cramo on nüüd liigatabelis viimasel kohal, sest avavoorus kaotati Raplale ja vastavalt reglemendile läks see mäng Kalevile kirja kahe kaotusena. Nii on neil nüüd kirjas kolm kaotust, Tartule oli koduliigas tegemist esimese mänguga. Tabeli esimesel real on kõik kolm senist mängu võitnud TTÜ.

title: 19-punktilise poolajaedu maha mänginud Kalev/Cramo kaotas Tartule ühe punktiga


description: Eesti Ujumisliidu üldkoosolekul valiti uueks olümpiatsükliks president ja juhatus. Presidendi kohal jätkab viimased neli aastat ametis olnud Karol Kovanen.

title: Ujumisliidu presidendina jätkab Karol Kovanen

maintext:
«Spordiliidu juhtimine on omaette kunstiliik, kus peab balansseerima suurte ootuste ja väikeste ressurssidega, mängus on alati kirglikud emotsioonid. Eelmised neli aastat olid keerulised, ometigi õnnestus meil algatada mitu suurt ja olulist asja,» lausus Kovanen pressitate vahendusel. «Ujumise algõpetuse programm käivitus edukalt, suutsime oma eelarvet kasvatada ja läbi selle tagada koondislastele hulga olulisi treeninglaagreid,» ütles ta.
Kovaneni arvates on viimase nelja aastaga alaliidus toimunud palju positiivseid edasiminekuid. «Tootsime edukalt ise meediapilti, tuues teleekraanidele tiitlivõistluste ülekanded ning kaasasime sponsoreid, keda Ujumisliidul varem sisuliselt ei olnud. Jõudsime mitmete teemadega heasse algusesse,» tõi ta näiteks.
«Oluliselt paranes ka klubidevaheline koostöö, millest tunnistuseks äsja läbi viidud edukas peatreenerikonkurss. Tegelikult ongi klubidevaheline siiras koostöö ja valmidus vabatahtlikkuse alusel panustada võtmeküsimus ühele spordiliidule,» rääkis Kovanen.
Eesti Ujumisliidu presidendi sõnul on ta viimase nelja aastaga õppinud palju ja see kõik tuleb järgmisel ametiajal igati kasuks. «Kuna märgid olid head, klubid minu jätkamist toetasid ning õnnestus kaasata hea meeskond juhatusse, olin valmis uue energiaga jätkama,» selgitas Kovanen kandideerimise tagamaid. «Meil on kaks suurt sihti, õpetada kõik eestlased ujuma ja jõuda tugeva meeskonnaga Tokio olümpiale,» lisas ta.
Lisaks presidendile valiti täna ka juhatus. Lisaks Kovanenile kuuluvad uude juhatusse Peeter Matt, Pille Pokk, Vadim Ivlijev, Simon Renno, Erkki Vapper, Toni Meijel, Erko Tamuri ja Tõnu Meijel.


description: Võrkpalli Balti liigas pannakse sel nädalavahetusel pall taas mängu ning Eesti klubide põnevaid heitlusi saab vaadata ka Postimees.ee vahendusel. Pühapäeval kohtuvad kell 17.00 omavahel Pärnu Võrkpalliklubi ja Tallinna Selver. Kohtumine peetakse Pärnu Spordihallis.

title: Postimehe otsepilt: Pärnu võõrustab Tallinna Selverit

maintext:
Pärnu Võrkpalliklubi
Peatreener: Avo Keel
Tähtsad liitujad: Sander Rätsep, Toms Švanš, Edvarts Buivids, Aleksandrs Kudrjašov
Eelarve: veidi üle 200 000
Tiitlikaitsjale Pärnule oli eelmise aasta esikoht alles esimene selle liiga võit ja kahtlemata tahetakse sellele lisa. Peatreener Avo Keel lükkab favoriidikoorma alati enda õlult ära ja kuigi meeskonnas toimusid kahe hooaja vahel tõesti väga suured muudatused, kuulub Pärnu ikka igas liigas medalinõudlejate sekka.
«Mina pole treenerina nii suuri muudatusi meeskonnas kogenud,» sõnas Keel mängijate vahetumise kohta. Lahkusid Martti Keel, Andrus Raadik, Kardo Kõresaar (lõpetas karjääri), Timo Tammemaa, Jaanus Nõmmsalu (lõpetas karjääri), Gilbert Bergštein. Asemele on tulnud viis noort mängumeest, kolm lätlast (kaks Läti koondislast – temporündaja Toms Švanš ja diagonaal Edvarts Buivids – ning Aleksandrs Kudrjašov) ja väliseestlane Sander Rätsep.
«Peame ju neid lätlasi kuidagi paremaks tegema, ei saa nad meie koondisele kuidagi vastu,» lõõpis Keel endale omaselt rahvusmeeskondade viimasele kohtumisele viidates.
«Vara öelda, kuidas meeskond kokku klapib, aga püüame tugevamatele vastu saada, eks umbes detsembriks peaks seisud selgemad olema,» püüdis peatreener favoriidistaatusest kõrvale põigelda. «Seltskond on tegelikult huvitav ja ootan hooaega põnevusega.»
Läti koondislased mõistagi alles liitusid meeskonnaga ja vigastus ei luba mängida ka meeskonna liidril Hindrek Pulgal, kel tekkisid mõnda aega tagasi taas seljaprobleemid. «Hetkel ta korralikult trenni teha ei saa, tegeleb füsioteraapiaga. Ehk selle nädala lõpus saab proovida, aga millal ta mängida saab, on raske öelda, ehk novembris,» rääkis Keel.
Eelmisel hooajal oli Pärnul pidevalt probleeme vigastustega ja ühel hetkel polnud Keelel enam peaaegu üldse vahetusi võtta. Hooaja eel otsis juhendaja mängijaid, keda saab kasutada mitmel positsioonil, ja valik langes TTÜs pallinud Sander Rätsepale, kes on tegutsenud nii nurgaründaja kui ka diagonaalina. Ka diagonaal Buivids on noortekoondises tegutsenud nurgaründajana.
Suurimateks favoriitideks peab Keel Selverit ja Tartut. «Kui Tartu ei saa sel hooajal midagi, siis ma küsiks, millal siis veel. Nende tempoosakond on väga korralik, samuti kanadalasest diagonaalründaja. Ja kuigi koondise juurest tulev Rait Rikberg jääb iga aastaga aina aeglasemaks, annab temagi neile midagi juurde,» õrritas Keel Tartu ja Eesti koondise liberot Rait Rikbergi.
«Ja Selver mängib sisuliselt sama pundiga nagu eelmisel aastal, kõige suurem küsimärk on ukrainlasest sidemees, aga muidu kaua kokku mänginud meeskond,» lisas Keel.
Tallinna Selver
Peatreener: Rainer Vassiljev
Tähtsad liitujad: Rauno Tamme, Dmitri Dolgopolov, Siim Ennemuist
Eelarve: ligikaudu 200 000
Selver pidi Balti liigas eelmisel hooajal leppima viienda kohaga, hiljem alistati aga Eesti meistrivõistluste finaalseerias Pärnu. Sel hooajal tehakse ainsa Eesti meeskonnana kaasa Meistrite liigas. Tuumik jätkab, muudatusi tehti vähe. Peatreener Rainer Vassiljev ei saanud Eesti koondise abitreeneri rolli tõttu hooaja eel klubi juures palju olla. «Lähtuvalt Meistrite liigast komplekteerisime ka meeskonna. Minu soov oli, et need mehed, kes selle koha sinna välja võitlesid, saaksid seal ka mängida. Kõige suurem muutus on ukrainlasest sidemängija Dmitri Dolgopolov, kes tuli välismaale siirdunud Andres Toobali asemele. Temast sõltub palju, aga et olin eemal, siis pole teda veel väga palju näinud. Aga ta on töömees ja mängust arusaamine on hea. Nii Rauno Tamme kui Siim Ennemuist on teistes klubides minu käe all mänginud ja seal üllatusi pole,» sõnas Vassiljev.
Peatreener rõhutab, et võrreldes eelmise hooajaga on meeskonna keskmine vanus veelgi langenud: see oli 21,6, nüüd on 21,4.
Klubi eesmärk on juhendaja sõnul mängida medalitele. «Ja eurosarjas võimalikult palju mänge saada. Ning mul on ka isiklik eesmärk, nimelt soovin, et hooaja lõpus saaks iga mees öelda, et on parem mängija kui hooaja alguses. Siis võin ka treenerina rahul olla,» lisas ta.


description: Eilse Mehhiko vormel-1 etapi lõpuringidel aset leidnud sündmused ajasid Ferrari sõitja Sebastian Vetteli nii vihaseks, et sakslane kostitas raadioeetris teiste hulgas roppustega sarja võidusõidudirektorit Charlie Whitingit.

title: Video: Vettel saatis vihases tiraadis vormel-1 juhtfiguuri otsesõnu p****

maintext:
Vettel jahtis Red Bulli sõitja Max Verstappeni kolmandat kohta, kui Verstappen raja esimese kurvi otseks sõitis. Sakslane leidis, et sellest kasu lõiganud Verstappen peaks koha talle loovutama, kuid võistluse žüriilt vastavat käsku ei tulnud ja nii ületas Verstappen lõpujoone kolmandana. Talle järgnenud Vettel pidi lõpuringidel tõrjuma Daniel Ricciardo rünnakuid ega saanud enam kolmandat kohta jahtida.
«Mine eest, mine eest, raisk,» ärritus Vettel esmalt raadio teel Verstappeni käitumise peale. «Ta on üks ****, muud midagi.»
Pisut hiljem tundis Vettel huvi, kas vaid talle tundub, et Verstappen rikkus reegleid. «Olen ma ainuke või näete te sama? Ta ju pidurdab mind ja Ricciardo tuleb tagant selga, f*ck,» pruukis Vettel ohtralt f-tähega sõna.
Kui sakslane oli edukalt takistanud Ricciardo katset temast mööduda, võttis ta uuesti Verstappeni teema üles. Tiim vastas, et Charlie ehk FIA võidusõidudirektor Charlie Whiting uurib asja, mille peale Vettel põrutas: «Tead, Charlie, siin on sulle sõnum – käi p*rse! Tõesõna, käi p*rse!»
Lisaks tundus Vettelile, et kontaktist Ricciardo autoga purunes tema autol rehv. Tiim kinnitas, et rehvid on terved, üritades Vettelit maha rahustada. Sekkuma pidi koguni tiimipealik Maurizio Arrivabene. «Sebastian, rahune! Nad on uurimise all. Ma tean, et see on ebaõiglane, aga võta nüüd rahulikult, sõida lõpuni ja siis arutame,» ütles Arrivabene raadiosse.
Vettel saigi esmalt kohtunike otsusega Verstappenilt kolmanda koha endale, sest hollandlast karistati viiesekundilise ajatrahviga. Pärast võistlust ja poodiumitseremooniat vaatasid kohtunikud aga üle ka Vetteli ja Ricciardo vahelise intsidendi ning otsustasid, et sakslane väärib Ricciardo määrustevastase blokeerimise eest omakorda kümnesekundilist karistust. See kukutas Vetteli lõpuks viiendaks, nii Ricciardo kui ka Verstappeni järele.


description: Soome ajakirjandus lustib mõnuga norralanna Therese Johaugi kallal, kes andis positiivse dopinguproovi. Nii avaldas väljaanne Lehtilehti oma veebileheküljel loo sellest, kuidas Ala-Tikkurilas asuvast Shelli bensiinijaamast olla leitud Johaugile kuuluv meigikott.

title: Doktor Eposen annab aru: mis oli Johaugi kadunud meigikotis?

maintext:
«Kotist leiti muuhulgas Itaalia huulekreemi, Saksamaalt pärit hambapastat, üks Soome banaan ja pooleliitrine pudel põhjendamatut ülbust,» kirjutab Lehtilehti. Koti eest olla vastutuse võtnud Norra murdmaakoondise arst Hg Eposen.
«Ma ei vaadanud pakendit ja seetõttu ei märganud, et sinna on trükitud samas kirjas tekst nagu Bjørn Dæhlie 1990ndate aastate hemoglobiinipakkidele. Uurisin küll tuubi pealt kreemi koostisosi, aga ei taibanud, et tekst «tuntud Ida-Saksamaalt» võiks dopingule viidata,» pajatas doktor Eposen ajalehele. «Tavaliselt kontrollib Therese küll kõik ravimid ise üle, aga seekord jäi see tal kahe sinisilma vahele,» lisas doktorihärra.
Artiklis on kommentaariks sõna antud ka teisele dopinguga pahuksisse sattunud Norra suusatähele Martin Johnsrud Sundbyle, kellel oli Lehtilehtile öelda järgmist: «Hhhhhhhnnn khööh khähh». Lõpetuseks lisab oma lühiarvamuse ka FISi peasekretär Sarah Lewis, kes töötavat parajasti Johaugile järgmiseks suveks võistluskeelu määramise kallal.
Loe Lehtilehti koostatud soomekeelset libauudist siit!


description: Eile algasid Tallinnas veteranidele jõutõstmise maailmameistrivõistlused. Võistlusel osaleb kokku 242 sportlast ja võisteldakse neljas erinevas vanuseklassis. Eestlastest pääses MM-i starti 13 sportlast.

title: Tallinnas võistlevad maailma tugevaimad mehed

maintext:
Veteranide jõutõstmise MM toimub 03. - 08. oktoobril Tallinnas Radisson Meriton Conference & Spa Hotellis (Padiski mnt 4). Sissepääs on tasuta.
Võistluse korraldaja ja Eesti Jõutõsteliidu presidendi Kaido Leesmann-i sõnul on jõutõstmise veteranide MM tõeline spordipidu ja ala jaoks oluline iga aastane tippsündmus. «Kuigi tegemist on veteranide maailmameistrivõistlustega, siis sportlikus mõttes on tegemist väga kõrgetasemelise võistlusega. Jõutõstmine on spordiala, kus paljud sportlased jõuavad oma parimate tulemusteni suhteliselt kõrges vanuses. Ei ole harvad juhused, kui rekordeid purustavad sportlased kellel vanust juba ligi 50 aastat,» rääkis Leesmann
«Nii on ka Tallinnas toimuval MM-il kaasa löömas mitmeid maailmanimesid ja võistluse saab olema kõrgest rahvusvahelisest klassist. Käesolev MM on kindlasti üks suurimaid jõutõstmise võistlusi, mis Tallinnas kunagi on toimunud. Võistlusel osalevate sportlaste ja saabunud taustajõududega koos on võistlusel osalejaid kokku enam kui 500. Võistluse olulisust jõutõstmise rahvusvahelises kalendris kinnitab see, et Eestis on võistlust jälgimas ka Rahvusvahelise Jõutõsteliidu president Gaston Parage. Võistluse avamisel osales ka Eesti Olümpiakomitee president Urmas Sõõrumaa,» lisas ta.


description: Korvpalli Euroliigas on vaid mõned nädalad pärast hooaja algust uue peatreeneri saanud juba mitu klubi: ninameest on vahetanud nii Ateena Panathinaikos kui ka Tel Avivi Maccabi.

title: Euroliigas juba käärib: kaks klubi vahetas peatreenerit


description: AUTORALLI. Eile alanud Saaremaa ralli on vaieldamatult Eesti populaarseim ralli. Vähemalt sõitjate endi hulgas, sest ühelgi teisel rallil pole stardis nii palju sõitjaid kui juba traditsiooniliselt kodust hooaega lõpetaval kihutamisel. Põhjused on lihtsad: meistrivõistluste otsustavad punktid, saare eksootika ning kindlasti ka kuulsad kiiruskatsed.

title: Legendaarsed kiiruskatsed muudavad Saaremaa ralli eriliseks


description: Maailma paremate jalgpallurite hulka kuuluv Cristiano Ronaldo on viimase kümne aasta jooksul silmnähtavat oma välimust muutnud ning käinud mitmetel iluoperatsioonidel.

title: Cristiano Ronaldot piinab hirmus sõltuvus?

maintext:
Portugali kõmuajakiri VIP kirjutas viimati, et Ronaldo võib Botoxist koguni sõltuvuses olla. Ajakirja andmetel kulutab jalgpallur endiselt suuri summasid, et oma välimust ideaalseks korrigeerida. Väidetavalt on seetõttu ka mehe esitused jalgpalliväljakul kehvemaks muutunud.
The Sun kirjutas mõne aja eest, et Ronaldo on viimase 13 aasta jooksul läbi teinud kümneid iluoperatsioone. Selle ala spetsialist Alex Karidis tõi välja, et suure tõenäosusega on mees lasknud ümber teha oma otsaesise, silmade ümbruse, huuled, hambad, juuksed, kulmud ja nina.
Karidise arvates tegeleb Ronaldo pidevalt oma näojoonte korrashoidmisega ning näiteks otsaesise ja silmade juures kasutab ta iga paari kuu järel Botoxit. Ka juuksepiiri ja kulmude sättimisega peab tegelema vähemalt korra aastas. Kõige kallimaks on Ronaldol ilmselt läinud oma hammaste korda saamine: arsti hinnangul võib lumivalge ja ideaalse hambumuse hinnaks olla umbes 20 000 naela.


description: Vormel-1 sarjas sel hooajal raskustes olev Renault tiim pidi üle elama valusa pettumuse, kui varem Ferrari võistkonna tehnikadirektorina töötanud James Allison keeldus pärast pikka kaalumist prantslaste tööpakkumisest.

title: Renault vormel-1 võistkonda tabas valus tagasilöök

maintext:
Allison lahkus Ferrarist suvel ja Renault kutsus teda enda juurde. Britt on varemgi Suurbritannias Enstone’is asuvas Renault’ tiimis töötanud, viimati mõne aasta eest, kui võistkond kandis Lotuse nime ja seal sõitis Kimi Räikkönen. Väljaande Autosport kinnitusel kestsid seekordsed läbirääkimised mitu kuud, kuid kaalukeeleks sai asjaolu, et Renault’ võistkonna juhtimises on suuri puudujääke. Just seda peetakse ka nende tänavuse ebaedu peamiseks põhjuseks, sest tiimil puudub kindel juhtfiguur.
Vormeliringkondades kõrgelt hinnatud Allisoni soov töökohta vahetada on Autospordi sõnul seotud isikliku tragöödiaga, sest kevadel suri tema naine. Seetõttu soovib Allison asuda tööle kodumaal Suurbritannias, et veeta rohkem aega oma lastega.


description: Saksamaa käsipalli kõrgliigas olid eile võidukad nii Dener Jaanimaa kui Mait Patraili koduklubid.

title: Patraili ja Jaanimaa koduklubid olid võidukad

maintext:
Patraili leivaisa Hannover-Burgdorf alistas kodus 35:27 Mindeni meeskonna, Eesti koondise tugitala viskas viis väravat. Jaanimaa tööandja Melsungen oli samuti oma kodus võidukas, kui seisuga 37:25 mängiti üle Stuttgart. Jaanimaa sai kirja ühe värava.
Saksamaa esiliigas purustas Jürgen Rooba tööandja HSG Nordhorn-Lingen kodus Janar Mägi leivaisa EHV Aue lausa 28:16. Rooba skoori ei teinud ning Mägi koosseisu ei kuulunud. Karl Roosna viskas kaks väravat, kui tema koduklubi Esseni TUSEM jäi võõrsil 25:28 alla SG Leutershausenile. Nordhorn-Lingen on kaheksast mängust võitnud pooled ning hoiab 9. kohta. Lõppeval nädalal lõpuks TV 1898 Neuhauseniga ametliku lepinguni jõudnud Karl Toomi koduklubi on kuue punktiga 13. kohal. TUSEM on viie punktiga 15. ja Aue kahe punktiga 20. ehk viimasel kohal.
Islandi kõrgliigas jätkab võiduseeriat Mikk Pinnoneni tööandja Afturelding, kes viimati sai kodus 27:26 jagu Grottast. Pinnonen viskas viis väravat. Seitsmest mängust kuus võitnud Afturelding edestab lähimat konkurenti kolme punktiga.
Rumeenia kõrgliigas võitis Martin Johannsoni koduklubi Bukaresti Steaua viimasest neljast kohtumisest juba kolmanda, kui sai võõral väljakul Reistast jagu 28:25. Eesti koondise joonemängija skoori ei teinud. Esimesest neljast liigamängust vaid neli punkti teeninud Steaua on viimase nelja kohtumisega lisanud kümme silma ning asub tabelis viiendal positsioonil.
Armi Pärdi tööandja Massy Essonne sai Prantsusmaa esiliigas kahe kaotuse kõrvale kolmanda võidu, kui oli Cherbourg'ist üle 33:26. Eestlasest joonemängija kontole kanti kolm tabamust. Massy Essonne on 14 meeskonna seas 5. positsioonil.
Soome kõrgliigas viskas Sten Toomla kaks väravat, kui GrlFK oli võõrsil 27:24 üle HIFK-st. Taavi Tibari ja Ardo Puna tööandja Siuntio sai eestlaste abita 28:19 jagu PIF-ist. Tabelis teisel kohal oleva Valdar Noodla tööandja Helsingi Dicken mängib kolmapäeval kuuendas vooru viimases mängus liiga liidri Riihimäki Cocksiga. GrlFK on 4. ning Siuntio 5. kohal.


description: Ameerika jalgpalluri Margus Hundi kodumeeskond Cincinnati Bengals kohtus täna Londonis Wembley staadionil Washington Redskinsiga ja lisaaja järel saadi kirja 27:27 viik.

title: Hunt viigimängu järel: võidutunnet pole, rohkem oli nagu kaotus

maintext:
«Sellise mängu puhul on raske öelda, kuidas rahule jäime. Viik on viik. Võidutunnet pole, rohkem oli nagu kaotus. Me ei suutnud lõpus seda mängu vajalikul kombel kinni panna,» ütles Hunt. Otsustavatel hetkedel oli vastastel suurpärane võimalus matši ka võita, kuid Redskins eksis kolme punkti löögil. «Õnne oli meil ka,» tunnistas Hunt.
«Wembley staadioni meeleolu oli täpselt selline nagu USAs. Kõik oli täpselt nii nagu kodus. Meie olime kodumeeskond ja siinne rahvas sai hea ülevaate, milline meie tavaline mängupäev välja näeb.»


description: Sel hooajal koos Rein Taaramäega Katjušas sõitnud Joaquim Rodriguez kavatses käesoleva aasta lõppedes ratta varna riputada, kuid muutis meelt. Järgmisel hooajal esindab 37-aastane hispaanlane Bahrain-Merida Pro Cycling meeskonda ja praeguste plaanide kohaselt loobub ta seejärel profispordist.

title: Spordist loobuda kavatsenud Taaramäe tiimikaaslane muutis meelt ja siirdus Bahreini klubisse

maintext:
Bahreini klubiga jääb Rodriguez aga edaspidigi seotuks: suurte kogemustega rattur liitub taustajõududega ning tema ülesandeks saab olema noorsportlaste ja tehniliste töötajate juhendamine, kirjutas Spordipartner.ee.
«Minu otsus tippspordist lahkuda on olnud alati kindel, kuid Bahreini klubi pakkus mulle väga huvitavat projekti ning kinnitas mulle, et tunnen end nende hulgas mugavalt ja motiveeritult. Seega otsustasin veel üheks aastaks võistlusnumbri seljale kinnitada,» lausus Rodriguez, lisades, et otsustavaks sai asjaolu, et tal on võimalus tippspordist loobudes meeskonnaga seotuks jääda.


description: Nädalavahetusel sõidetakse Saksamaal rallikrossi maailmameistrivõistluste eelviimane ja Euroopa meistrivõistluste viimane etapp. Super1600 klassis tahab kevadel Portugalis alanud hooajale ilusa punkti panna ka Siim Saluri.

title: Saluri rallikrossi EM-sarja viimasest etapist: Estering on minu lemmikrada

maintext:
«Võin kindlalt öelda, et Saksamaa Estering on minu lemmikrada. Vahetult enne ärasõitu tegin oma Renault Twingoga testisõidu ja on täiesti selge, et auto taha hea tulemus küll ei jää,» ütles Siim Saluri pärast kodumaal läbiviidud edukat testi.
Lõppeva hooaja seni parim tulemus sündis südasuvel Rootsis. Höljesi rajal sõidetud etapil pääses Saluri esmakordselt finaali, mille lõpetas purunenud käigukasti tõttu kuuendana.
«Viimaselt testilt on kaasa võtta ainult positiivset,» ütles Saluri. «Meie selle hooaja murelapseks ongi olnud käigukast. Rallikrossis on heal stardil ülisuur tähtsus ja nüüd sain kinnitust, et kõik seaded klapivad ning võin julgelt lahingusse minna.»
Kuuest etapist koosneva hooaja kaks võistlust, septembris sõidetud Prantsusmaa ja Hispaania osavõistlused jäid Siim Saluril perekonna juurdekasvu tõttu vahele ja kõrget üldkohta saavutada pole enam võimalik.
Siim Saluri on enne hooaja viimast etappi EM-punktitabelis 46 sõitja hulgas 17. kohal, olles kogunud 19 punkti. Parimate lootustega läheb viimasele etapile Saksamaal eestlastest vastu Janno Ligur, kes hoiab EM-punktitabelis viiendat kohta.
Eelsõidud algavad Esteringil laupäeval 15. oktoobril, otsustavad stardid toimuvad pühapäeval.